8. การจัดการ

โครงสร้างองค์กร ธนาคารกรุงศรีอยุธยา จำกัด (มหาชน)

(ณ วันที่ 31 ธันวาคม 2555)

* งานด้านการกำกับดูแลธุรกิจธนาคาร กำหนดให้รายงานตรงต่อคณะกรรมการธนาคาร

โครงสร้างการจัดการ/องค์กร

โครงสร้างการจัดการ/องค์กรของธนาคาร ประกอบด้วย คณะกรรมการธนาคาร
และคณะกรรมการชุดย่อย ที่คณะกรรมการธนาคารได้แต่งตั้งขึ้นเพื่อช่วยในการปฏิบัติหน้าที่ด้านต่างๆ
และให้เกิดความมั่นใจว่า ได้มีการกำกับดูแลและควบคุมความเสี่ยงของกิจการจำนวน 6 คณะ
และได้มีการแบ่งกลุ่มงานเป็น 2 ลักษณะตามหน้าที่ความรับผิดชอบ
ประกอบด้วยกลุ่มงานธุรกิจและกลุ่มงานสนับสนุน

-   บทบาทหน้าที่และความรับผิดชอบ

มีการแบ่งแยกบทบาทหน้าที่ความรับผิดชอบระหว่างคณะกรรมการธนาคารและฝ่ายจัดการที่ชัดเจน
เพื่อให้เกิดความเชื่อมั่นว่ากิจกรรมต่างๆ ของธนาคารได้ดำเนินไปในลักษณะที่ถูกต้องตามกฎหมาย
และสอดคล้องกับจรรยาบรรณทางธุรกิจและหลักการกำกับดูแลกิจการที่ดี

ปัจจุบันประธานกรรมการกับประธานเจ้าหน้าที่บริหารและกรรมการผู้จัดการใหญ่ของธนาคารไม่ได้เป็นบุคคลเดียวกัน
และแต่ละตำแหน่งมีบทบาทหน้าที่ที่ชัดเจน

ประธานกรรมการมิใช่กรรมการอิสระ แต่ได้ปฏิบัติหน้าที่ด้วยความเป็นอิสระจากฝ่ายจัดการและ
ผู้ถือหุ้นใหญ่ โดยคำนึงถึงประโยชน์ของธนาคารและผู้ถือหุ้นโดยรวมเป็นหลัก

คณะกรรมการธนาคาร

ปัจจุบันคณะกรรมการธนาคารมีจำนวนทั้งสิ้น 12 คน ประกอบด้วย กรรมการที่ไม่เป็นผู้บริหาร 5 คน
กรรมการอิสระ 4 คน และกรรมการที่เป็นผู้บริหาร 3 คน

-   โครงสร้างองค์ประกอบ

โดยหลักผู้ถือหุ้นเป็นผู้แต่งตั้งกรรมการในจำนวนที่เหมาะสมและเพียงพอสำหรับการทำหน้าที่
โดยมีกรรมการอิสระไม่น้อยกว่า 3 คน หรืออย่างน้อย 1 ใน 3 ของคณะกรรมการทั้งคณะ
แล้วแต่จำนวนใดจะสูงกว่า
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   คุณสมบัติ

คณะกรรมการธนาคารประกอบไปด้วยผู้ทรงคุณวุฒิที่มีคุณสมบัติในการเป็นกรรมการของสถาบันการเงินตามที่กฎหมายกำหนด
และมีทักษะ ความรู้ความสามารถ และประสบการณ์ตามที่ธนาคารกำหนด
มีความเข้าใจเป็นอย่างดีถึงหน้าที่ความรับผิดชอบของกรรมการธนาคารและลักษณะธุรกิจของธนาคาร
และสามารถอุทิศเวลาให้แก่การปฏิบัติหน้าที่ในฐานะกรรมการธนาคารอย่างเต็มที่

-   การสรรหากรรมการธนาคาร

คณะกรรมการสรรหาและพิจารณาค่าตอบแทน ซึ่งมีกรรมการอิสระเป็นประธาน
เป็นผู้ทำหน้าที่คัดเลือกและ/หรือกลั่นกรองบุคคลที่มีคุณสมบัติเหมาะสม
ไม่มีลักษณะต้องห้ามตามหลักเกณฑ์ที่หน่วยงานกำกับดูแลกำหนด
เพื่อนำเสนอต่อคณะกรรมการธนาคารให้พิจารณา

-   หลักเกณฑ์ในการออกเสียงลงคะแนนเลือกตั้งกรรมการธนาคาร แบ่งออกเป็น 2 กรณี ดังนี้

-   การเลือกตั้งกรรมการธนาคาร โดยมติที่ประชุมผู้ถือหุ้น ได้แก่
    การเลือกตั้งกรรมการธนาคารแทนกรรมการธนาคารที่พ้นจากตำแหน่งตามวาระ
    และ/หรือการเลือกตั้งกรรมการธนาคารเพิ่มเติม (กรรมการธนาคารใหม่)
    จะเป็นไปตามหลักเกณฑ์และวิธีการตามข้อบังคับของธนาคารคือ

(1) ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

(2) ผู้ถือหุ้นออกเสียงลงคะแนนเลือกตั้งกรรมการธนาคารเป็นรายบุคคล
    โดยต้องออกเสียงด้วยคะแนนที่มีอยู่ทั้งหมดตามข้อ (1)
    จะแบ่งคะแนนเสียงแก่คนใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการธนาคาร ให้ใช้เสียงข้างมาก
    หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

-
การแต่งตั้งกรรมการธนาคารแทนกรรมการธนาคารที่ว่างลงเพราะเหตุอื่นนอกจากถึงคราวออกตามวาระ
โดยมติที่ประชุมคณะกรรมการธนาคาร ซึ่งจะต้องมีคะแนนเสียงไม่น้อยกว่า 3 ใน 4
ของจำนวนกรรมการธนาคารที่ยังเหลืออยู่ และบุคคลซึ่งเป็นกรรมการธนาคารแทนนั้น
จะอยู่ในตำแหน่งได้เพียงเท่าวาระที่ยังเหลืออยู่ของกรรมการธนาคารซึ่งตนแทน

ในแต่ละปี
ธนาคารได้เปิดโอกาสให้ผู้ถือหุ้นมีสิทธิเสนอชื่อบุคคลเพื่อเข้ารับเลือกตั้งดำรงตำแหน่งกรรมการธนาคาร
เป็นระยะเวลา 3 เดือนล่วงหน้า ก่อนที่ธนาคารจะส่งหนังสือเชิญประชุมสามัญผู้ถือหุ้นประจำปีด้วย
โดยแจ้งให้ผู้ถือหุ้นทราบผ่านระบบของตลาดหลักทรัพย์แห่งประเทศไทย
และมีรายละเอียดหลักเกณฑ์การคัดเลือกปรากฏอยู่บนเว็บไซต์ของธนาคาร

-   การกำหนดคุณสมบัติของกรรมการอิสระ

ธนาคารได้กำหนดคุณสมบัติของ “กรรมการอิสระ”
ที่สอดคล้องกับประกาศคณะกรรมการกำกับตลาดทุน โดยเพิ่มความเข้มงวดเรื่องการถือหุ้น ทั้งนี้
เพื่อสร้างความเชื่อมั่นแก่นักลงทุน และรักษาสมดุลของการบริหารจัดการที่ดี โดยกำหนดไว้ดังนี้

(1) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของธนาคาร บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร
โดยให้นับรวมหุ้นที่ถืออยู่ของผู้ที่เกี่ยวข้องด้วย

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของธนาคาร บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของธนาคาร ภายในระยะเวลา
2 ปีก่อนได้รับการแต่งตั้ง

(3) ไม่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็นบิดามารดา
คู่สมรส พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของธนาคาร บริษัทย่อย
หรือบริษัทร่วม

(4) ไม่มีหรือเคยมีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม ผู้ถือหุ้น
รายใหญ่
หรือผู้มีอำนาจควบคุมของธนาคารในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร ภายในระยะเวลา 2 ปีก่อนได้รับการแต่งตั้ง

(5) ไม่เป็นหรือเคยเป็นผู้สอบบัญชีของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงาน สอบบัญชี ซึ่งมีผู้สอบบัญชีของธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคารสังกัดอยู่ ภายในระยะเวลา 2
ปีก่อนได้รับการแต่งตั้ง

(6) ไม่เป็นหรือเคยเป็นผู้ให้บริการทางวิชาชีพใดๆ รวมถึงการให้บริการเป็นที่ปรึกษากฎหมายหรือ
ที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปีจากธนาคาร บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย
ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้น ภายในระยะเวลา 2
ปีก่อนได้รับการแต่งตั้ง

(7) ไม่เป็นกรรมการที่ได้รับการแต่งตั้งเพื่อเป็นตัวแทนของกรรมการของธนาคาร ผู้ถือหุ้นรายใหญ่
หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ของธนาคาร

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
บริษัทย่อย หรือบริษัทร่วม หรือไม่เป็นหุ้นส่วนที่มีนัยในห้างหุ้นส่วน
หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ
หรือถือหุ้นเกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร บริษัทย่อย
หรือบริษัทร่วม

(9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร

ทั้งนี้
การพิจารณาระยะเวลาของความสัมพันธ์ข้างต้นเป็นไปตามที่ประกาศคณะกรรมการกำกับตลาดทุนกำหนด

-   วาระการดำรงตำแหน่ง

ธนาคารได้กำหนดวาระการดำรงตำแหน่งของกรรมการธนาคารไว้อย่างชัดเจนในข้อบังคับของธนาคารและเป็นไปโดยสอดคล้องกับพระราชบัญญัติบริษัทมหาชนจำกัด
พ.ศ. 2535

ในการประชุมสามัญผู้ถือหุ้นประจำปีทุกครั้ง
กรรมการธนาคารที่อยู่ในตำแหน่งนานที่สุดต้องออกจากตำแหน่งตามวาระเป็นจำนวน 1 ใน 3
ของจำนวนกรรมการที่มีอยู่ทั้งหมด แต่อาจได้รับเลือกตั้งใหม่ได้ ทั้งนี้
หากจำนวนกรรมการธนาคารที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วน 1 ใน 3

นอกจากนี้ กรรมการธนาคารมีกำหนดเกษียณอายุเมื่อครบ 72 ปี
โดยหากกรรมการธนาคารมีอายุครบ 72 ปี ในขณะที่ยังดำรงตำแหน่งอยู่
ก็ให้ดำรงตำแหน่งต่อไปจนครบกำหนดวาระแล้วจึงเกษียณอายุ และหากขณะเสนอเลือกตั้ง
กรรมการธนาคารผู้นั้นมีอายุยังไม่ครบ 72 ปี
ก็ยังสามารถได้รับเลือกตั้งให้กลับเข้ามาดำรงตำแหน่งได้

-   อำนาจหน้าที่และความรับผิดชอบ

(1) พิจารณาและให้กรอบแนวทางการดำเนินงานและเป้าหมายเชิงกลยุทธ์ในภาพรวม

(2) พิจารณาและอนุมัติแผนธุรกิจประจำปีและงบประมาณ ที่ฝ่ายจัดการนำเสนอ

(3) พิจารณาและอนุมัติเรื่องที่สำคัญของธนาคาร ตามที่กำหนดในกฎหมาย ข้อบังคับ
    และแนวทางของธนาคาร

(4) ดูแลให้มีนโยบายการกำกับดูแลกิจการโดยมีระบบถ่ายทอดให้กรรมการ ผู้บริหาร
    และพนักงานทราบ และมีการทบทวนอย่างสม่ำเสมอ

(5) ดูแลให้มีการกำหนดนโยบายและแนวปฏิบัติที่สำคัญต่อการดำเนินงานของธนาคาร
    และติดตามดูแลให้ฝ่ายจัดการดำเนินการให้เป็นไปตามนโยบายที่ได้รับอนุมัติไว้อย่างมีประสิทธิภาพและประสิทธิผล
    เพื่อประโยชน์ของธนาคารและผู้ถือหุ้น

(6) ดูแลให้มีการกำหนดและปฏิบัติตามบทบาทของธนาคารต่อผู้มีส่วนได้เสีย
รวมถึงจรรยาบรรณและจริยธรรมของกรรมการ ผู้บริหาร และพนักงาน

(7) ดูแลให้มีระบบควบคุมภายในและระบบการตรวจสอบภายในที่มีประสิทธิภาพ

(8) ดูแลให้มีกระบวนการดูแลความขัดแย้งทางผลประโยชน์ (Conflict of Interest)
รวมถึงรายการที่เกี่ยวโยงกัน

(9) ดูแลให้มีกระบวนการควบคุมการบริหารความเสี่ยงด้านต่างๆ
รวมทั้งมีการทบทวนนโยบายและกลยุทธ์อย่างสม่ำเสมอ

(10) ดูแลให้มีการจัดทำแผนสืบทอดตำแหน่งผู้บริหารระดับสูงของธนาคาร

(11) ดูแลให้มีกระบวนการสรรหากรรมการธนาคารที่ชัดเจน โปร่งใส

(12) ดูแลให้มีกระบวนการกำหนดค่าตอบแทนกรรมการธนาคารที่ชัดเจน โปร่งใส
และการกำหนดค่าตอบแทนกรรมการธนาคารต้องผ่านความเห็นชอบจากที่ประชุมสามัญผู้ถือหุ้น

(13) ดูแลให้มีกระบวนการรายงานข้อมูลที่สำคัญให้คณะกรรมการธนาคารรับทราบอย่างเพียงพอ
จากฝ่ายจัดการ เพื่อให้ปฏิบัติตามอำนาจหน้าที่และความรับผิดชอบได้อย่างสมบูรณ์

(14) จัดตั้งคณะกรรมการชุดย่อย เพื่อช่วยคณะกรรมการธนาคารในการปฏิบัติหน้าที่เฉพาะด้านต่างๆ
ตามความจำเป็นและเหมาะสม

(15) ดูแลให้มีการเปิดเผยข้อมูลสารสนเทศที่สำคัญทั้งที่เป็นและไม่เป็นข้อมูลทางการเงิน
ต่อหน่วยงานทางการ ผู้ถือหุ้น ผู้ลงทุน และสาธารณชนทั่วไป อย่างถูกต้อง ครบถ้วน
ชัดเจนและโปร่งใส ในเวลาที่เหมาะสม

-   รายชื่อคณะกรรมการธนาคาร

ณ วันที่ 31 ธันวาคม 2555 คณะกรรมการธนาคารประกอบด้วยกรรมการ 12 คน ดังนี้

กรรมการที่ไม่เป็นผู้บริหาร

(1) นายวีระพันธุ์ ทีปสุวรรณ ประธานกรรมการ

(2) นายพงศ์พินิต เดชะคุปต์ กรรมการ

(3) นายวิโรจน์ เศรษฐปราโมทย์ กรรมการ

(4) นางสาวนพพร ติรวัฒนกุล กรรมการ

(5) นายซาวีเอร์ ปาสกาล ดูรอง ^(1/) กรรมการ

กรรมการอิสระ

(6) นายการุณ กิตติสถาพร กรรมการ

(7) นางสาวพจนีย์ ธนวรานิช กรรมการ

(8) นายวิรัช ไพรัชพิบูลย์ กรรมการ

(9) นายพงศ์อดุล กฤษณะราช ^(2/) กรรมการ

กรรมการที่เป็นผู้บริหาร

(10) นายมาร์ค จอห์น อาร์โนลด์ กรรมการ

(11) นายพรสนอง ตู้จินดา กรรมการ

(12) นางเจนิส แร แวน เอ็กเคอเรน กรรมการ

เลขานุการคณะกรรมการธนาคาร ได้แก่ นางธิดารัตน์ เศรษฐวรวิจิตร

หมายเหตุ: ^(1/) ได้รับแต่งตั้งเป็นกรรมการ โดยมติที่ประชุมคณะกรรมการธนาคาร
มีผลตั้งแต่วันที่

2 กุมภาพันธ์ 2555

^(2/) ได้รับเลือกตั้งเป็นกรรมการ โดยมติที่ประชุมสามัญผู้ถือหุ้น ครั้งที่ 100 มีผลตั้งแต่ วันที่ 24
เมษายน 2555

-   กรรมการผู้มีอำนาจลงนาม ได้แก่ นายพงศ์พินิต เดชะคุปต์ หรือนายวิโรจน์ เศรษฐปราโมทย์
    คนใดคนหนึ่งลงลายมือชื่อร่วมกับ นายมาร์ค จอห์น อาร์โนลด์ หรือนางเจนิส แร แวน
    เอ็กเคอเรน คนใดคนหนึ่ง รวมเป็นสองคนและประทับตราสำคัญของธนาคาร

-   การเข้าประชุมของคณะกรรมการธนาคาร

ในปี 2555 มีการประชุมรวมทั้งสิ้น 12 ครั้ง ซึ่งเป็นการประชุมตามปกติที่ได้กำหนดไว้ล่วงหน้า
รายละเอียดมีดังนี้

+------------------+------+------+------+------+------+------+------+
| รายชื่อ            | จำนว |      |      |      |      |      |      |
| คณะกรรมการธนาคาร | นครั้ง |      |      |      |      |      |      |
|                  | ที่เข้า |      |      |      |      |      |      |
|                  | ร่วมป |      |      |      |      |      |      |
|                  | ระชุม |      |      |      |      |      |      |
|                  | /    |      |      |      |      |      |      |
|                  | จำนว |      |      |      |      |      |      |
|                  | นครั้ง |      |      |      |      |      |      |
|                  | ที่มีกา |      |      |      |      |      |      |
|                  | รจัดป |      |      |      |      |      |      |
|                  | ระชุม |      |      |      |      |      |      |
+------------------+------+------+------+------+------+------+------+
|                  | คณะ  | คณะ  | คณะ  | คณะ  | คณะ  | คณะ  | คณะ  |
|                  |      |      | กรร  | กรร  |      | กร   | กร   |
|                  | ก    | กร   | มการ | มการ | กรร  | รมกา | รมกา |
|                  | รรมก | รมกา | สรรห | บ    | มการ | รพิจา | รเจ้า |
|                  | ารธน | รตรว | าและ | ริหาร |      | รณาส | หน้าที่ |
|                  | าคาร | จสอบ |      | ความ | กำก  | ินเชื่อ |      |
|                  |      |      | พิจ   | เสี่ยง | ับดูแล |      | บ    |
|                  |      |      | ารณา |      |      |      | ริหาร |
|                  |      |      |      |      | ก    |      |      |
|                  |      |      | ค่าตอ |      | ิจการ |      |      |
|                  |      |      | บแทน |      |      |      |      |
+------------------+------+------+------+------+------+------+------+
| กรร              |      |      |      |      |      |      |      |
| มการที่ไม่เป็นผู้บริหาร |      |      |      |      |      |      |      |
+------------------+------+------+------+------+------+------+------+
| (1) นายวีระพันธุ์    | 1    |      |      |      |      |      |      |
| ทีปสุวรรณ          | 2/12 |      |      |      |      |      |      |
+------------------+------+------+------+------+------+------+------+
| (2) นายพงศ์พินิต    | 1    |      |      |      |      |      |      |
| เดชะคุปต์          | 2/12 |      |      |      |      |      |      |
+------------------+------+------+------+------+------+------+------+
| (3) นายวิโรจน์     | 1    |      |      |      |      |      |      |
| เศรษฐปราโมทย์     | 2/12 |      |      |      |      |      |      |
+------------------+------+------+------+------+------+------+------+
| (4) นางสาวนพพร   | 1    |      | 1    |      |      |      |      |
| ติรวัฒนกุล          | 2/12 |      | 5/16 |      |      |      |      |
+------------------+------+------+------+------+------+------+------+
| (5) นายซาวีเอร์    | 1    |      |      |      | 6/6  |      |      |
| ปาสกาล ดูรอง      | 0/11 |      |      |      |      |      |      |
| ^(1/)            |      |      |      |      |      |      |      |
+------------------+------+------+------+------+------+------+------+
| กรรมการอิสระ      |      |      |      |      |      |      |      |
+------------------+------+------+------+------+------+------+------+
| (6) นายการุณ      | 1    |      | 1    |      |      |      |      |
| กิตติสถาพร         | 2/12 |      | 6/16 |      |      |      |      |
+------------------+------+------+------+------+------+------+------+
| (7) นางสาวพจนีย์   | 1    | 1    |      |      |      |      |      |
| ธนวรานิช          | 2/12 | 8/18 |      |      |      |      |      |
+------------------+------+------+------+------+------+------+------+
| (8) นายวิรัช       | 1    | 1    | 1    |      |      |      |      |
| ไพรัชพิบูลย์         | 2/12 | 7/18 | 6/16 |      |      |      |      |
+------------------+------+------+------+------+------+------+------+
| (9) นายพงศ์อดุล    | 8/8  | 1    |      |      |      |      |      |
| กฤษณะราช ^(2/)   |      | 2/12 |      |      |      |      |      |
+------------------+------+------+------+------+------+------+------+
| ก                |      |      |      |      |      |      |      |
| รรมการที่เป็นผู้บริหาร |      |      |      |      |      |      |      |
+------------------+------+------+------+------+------+------+------+
| (10) นายมาร์ค     | 1    |      |      | 1    |      |      | 1    |
| จอห์น อาร์โนลด์     | 1/12 |      |      | 0/12 |      |      | 1/12 |
+------------------+------+------+------+------+------+------+------+
| (11) นายพรสนอง   | 1    |      |      | 6/12 |      | 5    | 1    |
| ตู้จินดา            | 1/12 |      |      |      |      | 0/52 | 0/11 |
+------------------+------+------+------+------+------+------+------+
| (12) นางเจนิส แร  | 1    |      |      | 1    | 8/10 |      | 1    |
| แวน เอ็กเคอเรน    | 0/12 |      |      | 1/12 |      |      | 0/12 |
+------------------+------+------+------+------+------+------+------+
| กรรม             |      |      |      |      |      |      |      |
| การที่ลาออกหรือครบว |      |      |      |      |      |      |      |
| าระหรือสิ้นสุดการดำร |      |      |      |      |      |      |      |
| งตำแหน่งในระหว่างปี |      |      |      |      |      |      |      |
+------------------+------+------+------+------+------+------+------+
| (1) นายสุรชัย      | 2/3  | 5/6  |      |      |      |      |      |
| พฤกษ์บำรุง ^(3/)   |      |      |      |      |      |      |      |
+------------------+------+------+------+------+------+------+------+

หมายเหตุ: ^(1/) ได้รับแต่งตั้งเป็นกรรมการ โดยมติที่ประชุมคณะกรรมการธนาคาร
มีผลตั้งแต่วันที่ 2 กุมภาพันธ์ 2555

^(2/) ได้รับเลือกตั้งเป็นกรรมการ โดยมติที่ประชุมสามัญผู้ถือหุ้น ครั้งที่ 100 มีผลตั้งแต่เมื่อวันที่
24 เมษายน 2555

^(3/)
ครบกำหนดออกจากตำแน่งตามวาระและครบเกษียณอายุตามนโยบายของธนาคารในการประชุมสามัญผู้ถือหุ้น
ครั้งที่ 100 เมื่อวันที่ 24 เมษายน 2555

คณะกรรมการตรวจสอบ

-   โครงสร้างองค์ประกอบ

คณะกรรมการธนาคารเป็นผู้พิจารณาแต่งตั้งคณะกรรมการตรวจสอบ
ประกอบด้วยกรรมการอิสระจำนวนไม่น้อยกว่า 3 คน

-   คุณสมบัติ

กรรมการตรวจสอบต้องมีคุณสมบัติเป็นไปตามข้อกำหนดของคณะกรรมการกำกับตลาดทุน
เป็นผู้มีความรู้ความสามารถ ประสบการณ์
และมีความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีความเข้าใจในการดำเนินธุรกิจ และการควบคุมความเสี่ยงของธนาคาร
และไม่เป็นกรรมการที่ได้รับมอบหมายจากคณะกรรมการธนาคารให้ตัดสินใจในการดำเนินกิจการของธนาคาร
บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของธนาคาร
และไม่เป็นกรรมการของบริษัทย่อย หรือบริษัทย่อยลำดับเดียวกันเฉพาะที่เป็นบริษัทจดทะเบียน

กรรมการตรวจสอบอย่างน้อย 1 คน
จะต้องเป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน

-   วาระการดำรงตำแหน่ง

กรรมการตรวจสอบมีวาระในการดำรงตำแหน่งคราวละ 3 ปี

-   อำนาจหน้าที่และความรับผิดชอบ

(1) ประสานความเข้าใจในบทบาทและหน้าที่ของคณะกรรมการตรวจสอบกับผู้สอบบัญชี
ฝ่ายบริหารจัดการ และผู้ตรวจสอบภายในให้เป็นไปในแนวทางเดียวกัน

(2) สอบทานและปรับปรุงกฎบัตรของคณะกรรรมการตรวจสอบให้ทันสมัย
และเหมาะสมกับสภาพของธนาคาร

(3) พิจารณา คัดเลือกผู้สอบบัญชี และกำหนดค่าตอบแทนของผู้สอบบัญชีของธนาคาร
เสนอคณะกรรมการธนาคารพิจารณาเพื่อยื่นขอความเห็นชอบจากธนาคารแห่งประเทศไทย
เพื่อนำเสนอต่อที่ประชุม
ผู้ถือหุ้นของธนาคาร

(4) ให้ความเชื่อมั่นและยืนยันในความมีอิสระของผู้ตรวจสอบภายในและผู้สอบบัญชี
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
หัวหน้าหน่วยงานตรวจสอบภายใน

(5) สอบถามถึงระดับความเสี่ยงทางธุรกิจที่สำคัญ
ตลอดจนมาตรการในการควบคุมและบรรเทาความเสี่ยงจากฝ่ายบริหารจัดการ ผู้ตรวจสอบภายใน
และผู้สอบบัญชี

(6) พิจารณาและกำหนดขอบเขตการตรวจสอบ
แผนการตรวจสอบของผู้ตรวจสอบภายในและเสนอแนะและให้คำแนะนำแผนการตรวจสอบของผู้สอบบัญชีให้เหมาะสมและมีประสิทธิผล

(7) สอบทานกับผู้ตรวจสอบภายในและผู้สอบบัญชีครอบคลุมถึงเรื่องต่างๆ ที่จะตรวจสอบ
เพื่อลดความซ้ำซ้อนของงานตรวจสอบและภาระค่าใช้จ่ายของธนาคาร

(8) สอบทานและพิจารณาร่วมกับผู้สอบบัญชีและผู้ตรวจสอบภายใน
เพื่อยืนยันถึงความเพียงพอของระบบการควบคุมภายใน และระบบการตรวจสอบภายใน
รวมทั้งข้อบกพร่องสำคัญที่ตรวจสอบพบ

(9) สอบทานกับผู้สอบบัญชี ผู้ตรวจสอบภายใน และผู้บริหารในฝ่ายงานที่เกี่ยวข้อง
เมื่อการตรวจสอบรายไตรมาส และ/หรือการตรวจสอบประจำปีเสร็จสิ้นลง
เพื่อพิจารณารายงานทางการเงินและหมายเหตุประกอบงบการเงินมีความถูกต้อง ครบถ้วน
และเปิดเผยอย่างโปร่งใส

(10) สอบทานความร่วมมือหรือข้อขัดแย้งที่มีนัยสำคัญกับฝ่ายบริหารจัดการ
ในระหว่างปฏิบัติงานของผู้สอบบัญชีและผู้ตรวจสอบภายใน

(11) สอบทานและพิจารณาร่วมกับฝ่ายบริหารจัดการและผู้ตรวจสอบภายใน
เกี่ยวกับข้อบกพร่องสำคัญที่ตรวจสอบพบ และติดตามการตอบสนองเพื่อแก้ปัญหาจากฝ่ายบริหารจัดการ

(12) สอบทานการจัดทำกฎบัตรของผู้ตรวจสอบภายในและการปรับปรุงให้เหมาะสมกับธนาคาร
อยู่เสมอ

(13) สอบทานและติดตามการปฏิบัติงาน การดำเนินธุรกิจ หรือการดำเนินการของธนาคาร
ให้สอดคล้องกับนโยบาย กฎข้อบังคับของหน่วยงานที่กำกับดูแลธนาคาร
กฎหมายที่เกี่ยวข้องกับธุรกิจธนาคาร

(14) ประชุมร่วมกับผู้สอบบัญชี ผู้ตรวจสอบภายใน และฝ่ายบริหารจัดการ
ในประเด็นที่คณะกรรมการตรวจสอบเห็นสมควรจะมีการประชุมเป็นการเฉพาะ
โดยไม่มีฝ่ายจัดการเข้าร่วมประชุมด้วย
อย่างน้อยปีละ 1 ครั้ง

(15) จัดทำรายงานการปฏิบัติงาน
และ/หรือรายงานการประชุมของคณะกรรมการตรวจสอบเสนอต่อคณะกรรมการธนาคาร

(16)
จัดทำรายงานแสดงถึงความรับผิดชอบและการปฏิบัติงานของคณะกรรมการตรวจสอบโดยเปิดเผย
เพื่อเป็นส่วนหนึ่งของรายงานประจำปีของธนาคาร

(17) มีอำนาจในการตรวจสอบและสอบสวนพนักงานหรือผู้ที่เกี่ยวข้อง
ภายในขอบเขตของอำนาจที่ได้รับมอบหมาย

(18) มีอำนาจในการจัดหาในนามธนาคาร เพื่อนำเอาผู้เชี่ยวชาญเฉพาะด้าน
หรือความเห็นทางวิชาชีพ มาช่วยงานในการตรวจสอบหรือสอบสวนได้ตามที่เห็นสมควร
ด้วยค่าใช้จ่ายของธนาคาร

(19) สอบทานหรือให้ความเห็นตลอดจนพิจารณาการเปิดเผยข้อมูลของธนาคาร
โดยเฉพาะในกรณีที่เกิดรายการที่เกี่ยวโยงกันหรือรายการที่มีความขัดแย้งทางผลประโยชน์ให้มีความถูกต้องและครบถ้วน

(20)
รายงานต่อคณะกรรมการธนาคารเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร
ในกรณีที่คณะกรรมการตรวจสอบได้ตรวจสอบพบหรือมีข้อสงสัยว่ามีรายการหรือการกระทำดังต่อไปนี้

-   รายการที่เกิดการขัดแย้งทางผลประโยชน์

-   การทุจริต หรือมีสิ่งผิดปกติ หรือมีความบกพร่องที่สำคัญในระบบการควบคุมภายใน

-   การฝ่าฝืนกฎระเบียบและข้อบังคับของธนาคาร
    ตลอดจนกฎหมายที่เกี่ยวข้องกับธุรกิจของธนาคาร

ในกรณีที่คณะกรรมการตรวจสอบเห็นว่า
สิ่งที่ได้รายงานต่อคณะกรรมการธนาคารดังกล่าวข้างต้นไม่ได้มีการดำเนินการเพื่อปรับปรุงแก้ไขภายในเวลาตามที่คณะกรรมการตรวจสอบกำหนดโดยปราศจากเหตุผลสมควร
ให้คณะกรรมการตรวจสอบแจ้งการกระทำดังกล่าวไว้ในรายงานประจำปี
และรายงานต่อธนาคารแห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทยต่อไป

(21)
รายงานการเปลี่ยนแปลงในองค์ประกอบรวมทั้งการเปลี่ยนแปลงที่มีนัยสำคัญต่อการปฏิบัติงานของคณะกรรมการตรวจสอบไว้อย่างชัดเจนเป็นลายลักษณ์อักษรตามที่ได้รับอนุมัติจากคณะกรรมการธนาคารและต้องเปิดเผยให้ผู้ถือหุ้นทราบในรายงานประจำปีของธนาคาร

(22) ปฏิบัติหน้าที่อื่นใดตามที่ได้รับมอบหมายจากคณะกรรมการธนาคาร
ด้วยความเห็นชอบของคณะกรรมการตรวจสอบ

-   รายชื่อและการเข้าประชุมของคณะกรรมการตรวจสอบ

ในปี 2555 คณะกรรมการตรวจสอบ มีการประชุมรวมทั้งสิ้น 18 ครั้ง เป็นการประชุมตามปกติ 12
ครั้ง และการประชุมครั้งพิเศษ 6 ครั้ง
ซึ่งเป็นการประชุมร่วมกับผู้สอบบัญชีเป็นการเฉพาะโดยไม่มีฝ่ายจัดการเข้าร่วมประชุมด้วย 2 ครั้ง
รายละเอียดมีดังนี้

  ------------------------------------------------------ ------------------ ----------------------
  รายชื่อคณะกรรมการตรวจสอบ                                 ตำแหน่ง             จำนวนครั้งที่เข้าร่วมประชุม /
                                                                            จำนวนครั้งที่มีการจัดประชุม

  (1) นางสาวพจนีย์ ธนวรานิช ^(1/)                           ประธานกรรมการ      18/18

  (2) นายวิรัช ไพรัชพิบูลย์                                    กรรมการ            17/18

  (3) นายพงศ์อดุล กฤษณะราช ^(2/)                           กรรมการ            12/12

  กรรมการที่ลาออกหรือครบวาระหรือสิ้นสุดการดำรงตำแหน่งในระหว่างปี                      

  (1) นายสุรชัย พฤกษ์บำรุง ^(3/)                             ประธานกรรมการ      5/6

  เลขานุการคณะกรรมการตรวจสอบ ได้แก่ นางสาวพรรณทิพา                              
  หาญนรเศรษฐ์                                                                
  ------------------------------------------------------ ------------------ ----------------------

หมายเหตุ: กรรมการตรวจสอบทั้ง 3 คน
เป็นผู้มีความรู้และประสบการณ์ในการสอบทานงบการเงินของธนาคาร

^(1/) ได้รับแต่งตั้งเป็นประธานกรรมการตรวจสอบ โดยมติที่ประชุมคณะกรรมการธนาคาร
มีผลตั้งแต่วันที่ 25 เมษายน 2555

^(2/) ได้รับแต่งตั้งเป็นกรรมการตรวจสอบ โดยมติที่ประชุมคณะกรรมการธนาคาร มีผลตั้งแต่วันที่
25 เมษายน 2555

^(3/)
ครบกำหนดออกจากตำแน่งตามวาระและครบเกษียณอายุตามนโยบายของธนาคารในการประชุมสามัญผู้ถือหุ้น
ครั้งที่ 100 เมื่อวันที่ 24 เมษายน 2555

คณะกรรมการสรรหาและพิจารณาค่าตอบแทน

-   โครงสร้างองค์ประกอบ

คณะกรรมการธนาคารเป็นผู้แต่งตั้งคณะกรรมการสรรหาและพิจารณาค่าตอบแทน
ประกอบด้วยกรรมการที่ไม่เป็นผู้บริหารจำนวนไม่น้อยกว่า 3 คน (เป็นกรรมการอิสระ 2 คน
และกรรมการที่ไม่ใช่ผู้บริหาร 1 คน)
โดยประธานกรรมการสรรหาและพิจารณาค่าตอบแทนเป็นกรรมการอิสระ
และประธานคณะเจ้าหน้าที่ด้านทรัพยากรบุคคล
เป็นเลขานุการคณะกรรมการสรรหาและพิจารณาค่าตอบแทนโดยตำแหน่ง

-   คุณสมบัติ

กรรมการสรรหาและพิจารณาค่าตอบแทน เป็นผู้มีความรู้ ความสามารถ ประสบการณ์
และมีความเข้าใจถึงหน้าที่และความรับผิดชอบของตน

-   วาระการดำรงตำแหน่ง

กรรมการสรรหาและพิจารณาค่าตอบแทนมีวาระการดำรงตำแหน่งคราวละ 3 ปี โดยรอบ 1 ปี
ในที่นี้ให้หมายถึงช่วงเวลาระหว่างการประชุมสามัญผู้ถือหุ้นของปีที่ได้รับการแต่งตั้ง
จนถึงการประชุมสามัญผู้ถือหุ้นในปีถัดไป

-   อำนาจหน้าที่และความรับผิดชอบ

(1) กำหนดนโยบายต่างๆ คือ

-   นโยบาย หลักเกณฑ์ วิธีการในการสรรหากรรมการธนาคาร กรรมการชุดย่อยต่างๆ
    และผู้บริหารระดับสูงของธนาคาร ได้แก่ ประธานเจ้าหน้าที่บริหารและกรรมการผู้จัดการใหญ่
    ประธานคณะเจ้าหน้าที่ด้านต่างๆ รองประธานคณะเจ้าหน้าที่ด้านต่างๆ
    ผู้ช่วยกรรมการผู้จัดการใหญ่อาวุโส และผู้ช่วยกรรมการผู้จัดการใหญ่ของธนาคาร

-   นโยบาย หลักเกณฑ์ วิธีการในการสรรหา
    รวมทั้งการคัดเลือกและ/หรือกลั่นกรองหาผู้เหมาะสมแล้วแต่กรณี เพื่อดำรงตำแหน่งกรรมการ
    กรรมการผู้จัดการ
    หรือผู้ซึ่งมีตำแหน่งเทียบเท่าที่เรียกชื่อเป็นอย่างอื่นของกิจการที่ธนาคารถือหุ้นตั้งแต่ร้อยละ 50
    ขึ้นไป โดยให้รวมถึงกรณีการคัดเลือกและ/หรือกลั่นกรองหาผู้เหมาะสมจากภายในองค์กรนั้นๆ
    เพื่อขึ้นดำรงตำแหน่งดังกล่าว

-   นโยบายการจ่ายค่าตอบแทนและผลประโยชน์อื่น
    รวมถึงจำนวนค่าตอบแทนและผลประโยชน์อื่นให้แก่กรรมการธนาคาร
    กรรมการในคณะกรรมการชุดย่อย และผู้บริหารระดับสูงของธนาคาร ได้แก่
    ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่างๆ
    รองประธานคณะเจ้าหน้าที่ด้านต่างๆ ผู้ช่วยกรรมการผู้จัดการใหญ่อาวุโส
    และผู้ช่วยกรรมการผู้จัดการใหญ่ โดยมีหลักเกณฑ์ที่ชัดเจนและโปร่งใส
    เพื่อให้คณะกรรมการธนาคารพิจารณาอนุมัติ
    และสามารถส่งนโยบายดังกล่าวให้ธนาคารแห่งประเทศไทยได้เมื่อทวงถาม

(2) คัดเลือกและ/หรือกลั่นกรองบุคคลแล้วแต่กรณี เพื่อดำรงตำแหน่งต่างๆ
ดังต่อไปนี้เพื่อเสนอต่อคณะกรรมการธนาคาร

-   กรรมการธนาคาร

-   กรรมการในคณะกรรมการชุดย่อยต่างๆ ที่รายงานตรงต่อคณะกรรมการธนาคาร

-   ผู้บริหารระดับสูง ได้แก่ ประธานเจ้าหน้าที่บริหารและกรรมการผู้จัดการใหญ่
    ประธานคณะเจ้าหน้าที่ด้านต่างๆ รองประธานคณะเจ้าหน้าที่ด้านต่างๆ
    ผู้ช่วยกรรมการผู้จัดการใหญ่อาวุโส และผู้ช่วยกรรมการผู้จัดการใหญ่

-   กรรมการของกิจการที่ธนาคารถือหุ้นตั้งแต่ร้อยละ 50 ขึ้นไป

(3) ดูแลให้กรรมการธนาคาร กรรมการในคณะกรรมการชุดย่อย และผู้บริหารระดับสูงของธนาคาร
ได้แก่ ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่างๆ
รองประธานคณะเจ้าหน้าที่ด้านต่างๆ ผู้ช่วยกรรมการผู้จัดการใหญ่อาวุโส
และผู้ช่วยกรรมการผู้จัดการใหญ่
ได้รับผลตอบแทนที่เหมาะสมกับหน้าที่และความรับผิดชอบที่ตนมีต่อธนาคาร
และเป็นไปตามหลักเกณฑ์ของธนาคาร โดยเทียบเคียงได้กับธนาคารอื่นๆ ทั้งนี้
กรรมการธนาคารที่ได้รับมอบหมายให้มีหน้าที่และความรับผิดชอบเพิ่มขึ้นควรได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายนั้น

(4) พิจารณาและดูแลให้ขนาดและองค์ประกอบของคณะกรรมการธนาคารมีความเหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป
โดยคณะกรรมการธนาคารจะต้องประกอบด้วยบุคคลที่มีความรู้ ความสามารถ
และประสบการณ์ในด้านต่างๆ

(5) กำหนดแนวทางการประเมินผลและประเมินผลงานของกรรมการธนาคาร และผู้บริหารระดับสูง
ได้แก่ ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่างๆ
รองประธานคณะเจ้าหน้าที่ด้านต่างๆ ผู้ช่วยกรรมการผู้จัดการใหญ่อาวุโส
และผู้ช่วยกรรมการผู้จัดการใหญ่ เพื่อพิจารณาผลตอบแทนประจำปี
โดยจะต้องคำนึงถึงหน้าที่ความรับผิดชอบและความเสี่ยงที่เกี่ยวข้อง
รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

(6) จัดทำแผนสืบทอดตำแหน่งประธานเจ้าหน้าที่บริหารและกรรมการผู้จัดการใหญ่
และพิจารณาอนุมัติแผนสืบทอดตำแหน่งประธานคณะเจ้าหน้าที่ด้านต่างๆ

(7)
เปิดเผยนโยบายและรายงานสรุปผลการดำเนินงานของคณะกรรมการสรรหาและพิจารณาค่าตอบแทนไว้ในรายงานประจำปีของธนาคาร

(8) แสวงหาความเห็นจากที่ปรึกษาภายนอก (อิสระ) ผู้มีความเชี่ยวชาญเฉพาะได้ในกรณีที่จำเป็น
โดยธนาคารเป็นผู้รับภาระค่าใช้จ่าย เช่น การสำรวจเงินเดือน
การสรรหากรรมการและผู้บริหารของธนาคาร เป็นต้น

-   รายชื่อและการเข้าประชุมของคณะกรรมการสรรหาและพิจารณาค่าตอบแทน

ในปี 2555 คณะกรรมการสรรหาและพิจารณาค่าตอบแทน มีการประชุมรวมทั้งสิ้น 16 ครั้ง
รายละเอียดมีดังนี้

+-----------------------------------+------------+---------------------+
| รายช                              | ตำแหน่ง     | จ                   |
| ื่อคณะกรรมการสรรหาและพิจารณาค่าตอบแทน |            | ำนวนครั้งที่เข้าร่วมประชุม |
|                                   |            | /                   |
|                                   |            |                     |
|                                   |            | จ                   |
|                                   |            | ำนวนครั้งที่มีการจัดประชุม |
+-----------------------------------+------------+---------------------+
| (1) นายการุณ กิตติสถาพร              | ประ        | 16/16               |
|                                   | ธานกรรมการ |                     |
+-----------------------------------+------------+---------------------+
| (2) นายวิรัช ไพรัชพิบูลย์               | กรรมการ    | 16/16               |
+-----------------------------------+------------+---------------------+
| (3) นางสาวนพพร ติรวัฒนกุล            | กรรมการ    | 15/16               |
+-----------------------------------+------------+---------------------+
| เลขานุกา                           |            |                     |
| รคณะกรรมการสรรหาและพิจารณาค่าตอบแทน |            |                     |
| ได้แก่ นางสาวอนุตตรา พานโพธิ์ทอง       |            |                     |
+-----------------------------------+------------+---------------------+

คณะกรรมการบริหารความเสี่ยง

-   โครงสร้างองค์ประกอบ

คณะกรรมการสรรหาและพิจารณาค่าตอบแทนนำเสนอต่อคณะกรรมการธนาคารให้พิจารณาแต่งตั้งคณะกรรมการบริหารความเสี่ยง
จำนวนไม่น้อยกว่า 7 คน ประกอบด้วย ประธานเจ้าหน้าที่บริหารและกรรมการผู้จัดการใหญ่
(เป็นประธานกรรมการบริหารความเสี่ยงโดยตำแหน่ง)
ประธานคณะเจ้าหน้าที่ด้านบริหารความเสี่ยง และผู้บริหารที่เหมาะสม

-   คุณสมบัติ

กรรมการบริหารความเสี่ยงต้องเป็นผู้มีความรู้ ความสามารถ ประสบการณ์
และเข้าใจถึงหน้าที่และความรับผิดชอบของตน รวมทั้งเป็นผู้มีความเข้าใจในการดำเนินธุรกิจ
และการควบคุมความเสี่ยงของธนาคาร

-   วาระการดำรงตำแหน่ง

กรรมการบริหารความเสี่ยงมีวาระในการดำรงตำแหน่งคราวละ 2 ปี

-   อำนาจหน้าที่และความรับผิดชอบ

(1) กำหนดนโยบายเพื่อเสนอต่อคณะกรรมการธนาคาร
เพื่อพิจารณาในเรื่องการบริหารความเสี่ยงโดยรวมของธนาคาร (Integrated Risk
Management)
โดยให้ครอบคลุมความเสี่ยงหลักตามเกณฑ์การตรวจสอบประเมินผลความเสี่ยงธนาคารพาณิชย์
(Risk – Based Approach) ของธนาคารแห่งประเทศไทย เช่น ความเสี่ยงด้านกลยุทธ์
(Strategic Risk) ความเสี่ยงด้านเครดิต (Credit Risk) ความเสี่ยงจากภาวะตลาด
(Market Risk) ความเสี่ยงด้านสภาพคล่อง (Liquidity Risk) ความเสี่ยงด้านการปฏิบัติการ
(Operational Risk) ความเสี่ยงด้านกฎหมาย (Legal Risk)
ตลอดจนความเสี่ยงอื่นที่มีผลกระทบต่อชื่อเสียงของธนาคาร เป็นต้น

(2) ควบคุมดูแลและบริหารจัดการให้การทำธุรกิจของธนาคารเป็นไปตามนโยบายการบริหาร
ความเสี่ยงโดยรวมของธนาคาร (Integrated Risk Management)

(3) จัดทำรายงานเพื่อนำเสนอให้แก่คณะกรรมการเจ้าหน้าที่บริหาร
โดยมีข้อมูลและรูปแบบตามที่คณะกรรมการเจ้าหน้าที่บริหารกำหนด

(4) วางกลยุทธ์ให้สอดคล้องกับนโยบายการบริหารความเสี่ยงโดยรวมของธนาคาร
โดยให้สามารถประเมิน ติดตาม และดูแลปริมาณความเสี่ยงของธนาคารให้อยู่ในระดับที่เหมาะสม

(5) บริหารและควบคุมดูแลการบริหารความเสี่ยงโดยรวมของธนาคาร
ให้เป็นไปตามหลักการของการกำกับดูแลกิจการที่ดี (Good Corporate Governance)

(6) ทบทวนความเพียงพอของนโยบาย ระบบการบริหารความเสี่ยง
ความมีประสิทธิผลของระบบและการปฏิบัติตามนโยบายดังกล่าวอย่างต่อเนื่อง
เพื่อปรับปรุงการบริหารความเสี่ยงโดยรวมของธนาคารให้เป็นไปด้วยความรอบคอบ รัดกุม
และมีประสิทธิภาพยิ่งขึ้น

(7) พิจารณาอนุมัตินโยบาย
และหลักเกณฑ์เกี่ยวกับการประเมินมูลค่าสินทรัพย์ที่เป็นหลักประกันการให้สินเชื่อ
และอสังหาริมทรัพย์รอการขายที่ได้มาจากการชำระหนี้หรือซื้อจากการขายทอดตลาด
รวมถึงหลักเกณฑ์การทบทวนมูลค่าของสินทรัพย์ดังกล่าว

(8) จัดทำ
และทบทวนนโยบายหลักเกณฑ์การให้สินเชื่อรวมถึงการตั้งสำรองและนโยบายการตัดหนี้สูญ
การบริหารวงเงิน การใช้ระบบสกอร์คาร์ดเพื่อการอนุมัติสินเชื่อและการกำหนดราคา
ซึ่งขึ้นกับความเสี่ยงในด้านต่างๆ และการลงทุนในการเข้าซื้อธุรกิจต่างๆ

(9) ให้คำแนะนำเกี่ยวกับระบบสารสนเทศที่เกี่ยวข้องกับการบริหารความเสี่ยง

(10) อนุมัติการจัดทำโปรแกรมสำหรับการนำเสนอผลิตภัณฑ์ใหม่ หรือการเปลี่ยนแปลงราคา
(Pricing) สำหรับผลิตภัณฑ์ที่อยู่ในระหว่างพิจารณาเพื่ออนุมัติให้อยู่ในแผนธุรกิจของธนาคาร

(11) รับผิดชอบในการควบคุม
และกำกับดูแลในภาพรวมให้บริษัทในกลุ่มธุรกิจทางการเงินของธนาคาร
ปฏิบัติตามหลักเกณฑ์ของธนาคารแห่งประเทศไทย
และนโยบายการบริหารความเสี่ยงที่ธนาคารกำหนดไว้

(12) กำหนดนโยบายบริหารความเสี่ยงเพื่อกำกับดูแลบริษัทในกลุ่มธุรกิจทางการเงิน
ซึ่งรวมถึงระบบหรือกระบวนการที่จะนำมาใช้เพื่อการบริหารและควบคุมดูแล

(13) มีอำนาจในการแต่งตั้งและกำหนดบทบาทหน้าที่ของคณะกรรมการชุดย่อย
และ/หรือคณะอนุกรรมการในการบริหารความเสี่ยงแต่ละประเภทของธนาคารได้ตามความเหมาะสม
โดยให้รายงานต่อคณะกรรมการบริหารความเสี่ยง

(14) มีอำนาจเรียกเอกสารข้อมูลและบุคคลที่เกี่ยวข้องมาชี้แจงข้อเท็จจริงประกอบการพิจารณา
เพื่อให้การดำเนินงานของคณะกรรมการบริหารความเสี่ยงบรรลุวัตถุประสงค์

(15) รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
เพื่อให้สอดคล้องกับนโยบายและกลยุทธ์ที่กำหนด

-   รายชื่อและการเข้าประชุมของคณะกรรมการบริหารความเสี่ยง

ในปี 2555 คณะกรรมการบริหารความเสี่ยง มีการประชุมรวมทั้งสิ้น 12 ครั้ง รายละเอียดมีดังนี้

+---------------------------------+--------------+--------------------+
| รายชื่อคณะกรรมการบริหารความเสี่ยง    | ตำแหน่ง       | จำ                 |
|                                 |              | นวนครั้งที่เข้าร่วมประชุม |
|                                 |              | /                  |
|                                 |              |                    |
|                                 |              | จำ                 |
|                                 |              | นวนครั้งที่มีการจัดประชุม |
+---------------------------------+--------------+--------------------+
| (1) นายมาร์ค จอห์น อาร์โนลด์        | ป            | 10/12              |
|                                 | ระธานกรรมการ |                    |
+---------------------------------+--------------+--------------------+
| (2) นายชานดาเชการ์ สุบรามาเนี่ยน    | รองป         | 12/12              |
|     คิสชูมันการัม                   | ระธานกรรมการ |                    |
+---------------------------------+--------------+--------------------+
| (3) นายพรสนอง ตู้จินดา^(1/)        | กรรมการ      | 6/6                |
+---------------------------------+--------------+--------------------+
| (4) นางเจนิส แร แวน เอ็กเคอเรน    | กรรมการ      | 11/12              |
+---------------------------------+--------------+--------------------+
| (5) นายสยาม ประสิทธิศิริกุล ^(2/)    | กรรมการ      | 5/9                |
+---------------------------------+--------------+--------------------+
| (6) นายฟิลิป เชียง ชอง แทน         | กรรมการ      | 9/12               |
+---------------------------------+--------------+--------------------+
| (7) นายแสงชาติ วนิชเวทย์พิบูล        | กรรมการ      | 9/12               |
+---------------------------------+--------------+--------------------+
| กรรมการที่ลาออกหรือครบวา           |              |                    |
| ระหรือสิ้นสุดการดำรงตำแหน่งในระหว่างปี |              |                    |
+---------------------------------+--------------+--------------------+
| (1) นายชาลี มาดาน ^(1/)          | กรรมการ      | 6/6                |
+---------------------------------+--------------+--------------------+
| (2) นายภูมิชาย วัชรพงศ์ ^(3/)       | กรรมการ      | 2/3                |
+---------------------------------+--------------+--------------------+
| เลขานุการคณะกรรมการบริหารความเสี่ยง |              |                    |
| ได้แก่ นายนิทัศน์ เลิศพิทยานุกูล         |              |                    |
+---------------------------------+--------------+--------------------+

หมายเหตุ: ^(1/) คณะกรรมการธนาคารมีมติแต่งตั้ง นายพรสนอง ตู้จินดา
เป็นกรรมการบริหารความเสี่ยงแทนนายชาลี มาดาน มีผลตั้งแต่วันที่ 1 กรกฎาคม 2555

^(2/) ได้รับแต่งตั้งเป็นกรรมการบริหารความเสี่ยง โดยมติที่ประชุมคณะกรรมการธนาคาร

มีผลตั้งแต่วันที่ 1 เมษายน 2555

^(3/) สิ้นสุดการดำรงตำแหน่งกรรมการบริหารความเสี่ยง ตั้งแต่วันที่ 1 เมษายน 2555

คณะกรรมการกำกับดูแลกิจการ

-   โครงสร้างองค์ประกอบ

คณะกรรมการธนาคารเป็นผู้แต่งตั้งคณะกรรมการกำกับดูแลกิจการ จำนวนไม่น้อยกว่า 6 คน
ประกอบด้วย กรรมการหรือกรรมการอิสระ จำนวน 1 คน
(เป็นประธานกรรมการกำกับดูแลกิจการโดยตำแหน่ง) ประธานคณะเจ้าหน้าที่ด้านกฎหมาย
ประธานคณะเจ้าหน้าที่ด้านการเงิน ประธานคณะเจ้าหน้าที่ด้านบริหารความเสี่ยง
ประธานคณะเจ้าหน้าที่ด้านเครือข่ายการขาย ประธานคณะเจ้าหน้าที่ด้านปฏิบัติการ
และผู้บริหารของธนาคารที่เหมาะสม และให้ประธานเจ้าหน้าที่บริหารและกรรมการผู้จัดการใหญ่
เป็นที่ปรึกษาคณะกรรมการกำกับดูแลกิจการ

-   คุณสมบัติ

กรรมการกำกับดูแลกิจการต้องเป็นผู้มีความรู้ ความสามารถ ประสบการณ์
ตลอดจนมีความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีวิจารณญาณที่ดีในการปฏิบัติงานให้เกิดประโยชน์ต่อการดำเนินธุรกิจของธนาคารตามหลักการกำกับดูแลกิจการที่ดีของธนาคาร

-   วาระการดำรงตำแหน่ง

กรรมการกำกับดูแลกิจการมีวาระในการดำรงตำแหน่งคราวละ 2 ปี

-   อำนาจหน้าที่และความรับผิดชอบ

(1)
ให้คำแนะนำในหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลที่เหมาะสมสำหรับธนาคาร

(2) ให้คำแนะนำในการพัฒนาหลักการกำกับดูแลกิจการที่เป็นเลิศ (Best Practices)

(3) ให้คำแนะนำในการจัดทำจรรยาบรรณในการดำเนินธุรกิจ (Code of Business Conduct)
และจรรยาบรรณของพนักงานธนาคาร (Code of Conduct) และจัดพิมพ์ เผยแพร่
หรือสื่อต่อผู้ที่เกี่ยวข้อง เพื่อใช้เป็นแนวทางปฏิบัติ และเพื่อให้เป็นที่ทราบโดยทั่วกัน

(4)
ให้คำแนะนำในการพัฒนาและจัดทำแผนการกำกับดูแลการปฏิบัติตามหลักการกำกับดูแลกิจการที่ประกาศกำหนด

(5) เสนอแนะข้อกำหนดเกี่ยวกับจรรยาบรรณในการดำเนินธุรกิจของธนาคาร
และข้อพึงปฏิบัติของผู้บริหารและพนักงานของธนาคาร

(6) ให้คำแนะนำในการจัดทำรายงานเพื่อนำเสนอคณะกรรมการธนาคาร โดยมีข้อมูล
และตามแบบที่คณะกรรมการธนาคารกำหนด เว้นแต่คณะกรรมการธนาคารจะมีคำสั่งเป็นอย่างอื่น

(7) ให้คำแนะนำในการติดตามผลการบังคับใช้นโยบาย
และระเบียบปฏิบัติเกี่ยวกับการกำกับดูแลกิจการของธนาคาร และตามกฎหมายที่ใช้บังคับกับธนาคาร

(8) ติดตามการพัฒนาระบบพื้นฐานเกี่ยวกับวัฒนธรรมองค์กรในส่วนการกำกับดูแล การป้องกัน
การตรวจสอบ และการแก้ไข

(9) ดูแลให้มีการฝึกอบรมสำหรับพนักงาน เพื่อปลูกฝังให้พนักงานทราบถึงความรับผิดชอบของ
แต่ละคนตามแผนงานการกำกับดูแล

(10)
รายงานและเสนอแนะแผนการแก้ไขเมื่อพบเหตุสำคัญที่เกี่ยวข้องกับการกำกับดูแลกิจการของธนาคาร

(11) ดูแลให้มีการจัดทำรายงานต่างๆ ตามแผนงานการกำกับดูแล
เพื่อเสนอต่อคณะกรรมการธนาคาร

(12) ทบทวนและให้คำแนะนำเกี่ยวกับแนวปฏิบัติ
และหลักการกำกับดูแลกิจการที่ใช้ปฏิบัติให้มีความต่อเนื่องและเหมาะสมกับธุรกิจของธนาคาร

(13) ทบทวนและให้คำแนะนำข้อความเกี่ยวกับการกำกับดูแลกิจการที่ดีของธนาคารที่ออกสู่สาธารณะ

(14) ทบทวนและรายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
และให้ความเห็นแนวปฏิบัติและเสนอแนะ เพื่อแก้ไขปรับปรุงตามความเหมาะสม
เว้นแต่คณะกรรมการธนาคารจะมีคำสั่งเป็นอย่างอื่น

(15) ให้คณะกรรมการมีอำนาจแต่งตั้งคณะอนุกรรมการ และ/หรือคณะทำงานตามความจำเป็น

-   รายชื่อและการเข้าประชุมของคณะกรรมการกำกับดูแลกิจการ

ในปี 2555 คณะกรรมการกำกับดูแลกิจการ มีการประชุมรวมทั้งสิ้น 10 ครั้ง รายละเอียดมีดังนี้

+--------------------------------+---------------+--------------------+
| รายชื่อคณะกรรมการกำกับดูแลกิจการ    | ตำแหน่ง        | จำ                 |
|                                |               | นวนครั้งที่เข้าร่วมประชุม |
|                                |               | /                  |
|                                |               |                    |
|                                |               | จำ                 |
|                                |               | นวนครั้งที่มีการจัดประชุม |
+--------------------------------+---------------+--------------------+
| (1) นายซาวีเอร์ ปาสกาล ดูรอง^(1/) | ประธานกรรมการ | 6/6                |
+--------------------------------+---------------+--------------------+
| (2) นางสาวภาวนา เนียมลอย        | รอง           | 10/10              |
|                                | ประธานกรรมการ |                    |
+--------------------------------+---------------+--------------------+
| (3) นางเจนิส แร แวน เอ็กเคอเรน   | กรรมการ       | 8/10               |
+--------------------------------+---------------+--------------------+
| (4) นายชานดาเชการ์ สุบรามาเนี่ยน   | กรรมการ       | 9/10               |
| คิสชูมันการัม                      |               |                    |
+--------------------------------+---------------+--------------------+
| (5) นายพงษ์อนันต์ ธณัติไตร          | กรรมการ       | 8/10               |
+--------------------------------+---------------+--------------------+
| (6) นางวรรณา ธรรมศิริทรัพย์        | กรรมการ       | 10/10              |
+--------------------------------+---------------+--------------------+
| เลขานุการคณะกรรมการกำกับดูแลกิจการ |               |                    |
| ได้แก่ นายแสงชาติ วนิชเวทย์พิบูล      |               |                    |
+--------------------------------+---------------+--------------------+

หมายเหตุ: ^(1/) ได้รับแต่งตั้งเป็นประธานกรรมการกำกับดูแลกิจการ
โดยมติที่ประชุมคณะกรรมการธนาคาร มีผลตั้งแต่วันที่ 25 เมษายน 2555

คณะกรรมการพิจารณาสินเชื่อ

-   โครงสร้างองค์ประกอบ

คณะกรรมการธนาคารเป็นผู้แต่งตั้งคณะกรรมการพิจารณาสินเชื่อ จำนวนไม่น้อยกว่า 5 คน
ประกอบด้วย ประธานคณะเจ้าหน้าที่ด้านบริหารความเสี่ยง
(เป็นประธานกรรมการพิจารณาสินเชื่อโดยตำแหน่ง)
ประธานคณะเจ้าหน้าที่ด้านลูกค้าธุรกิจขนาดใหญ่ ประธานคณะเจ้าหน้าที่ด้านลูกค้าธุรกิจ SME
และผู้บริหารของธนาคารที่เหมาะสม

-   คุณสมบัติ

กรรมการพิจารณาสินเชื่อต้องเป็นผู้มีความรู้ ความสามารถ ประสบการณ์
ตลอดจนมีความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีวิจารณญาณที่ดีในการปฏิบัติงานให้เกิดประโยชน์ต่อการดำเนินธุรกิจของธนาคาร

-   วาระการดำรงตำแหน่ง

กรรมการพิจารณาสินเชื่อมีวาระในการดำรงตำแหน่งตามที่กำหนดไว้ในคำสั่งแต่งตั้งคณะกรรมการพิจารณาสินเชื่อ

-   อำนาจหน้าที่และความรับผิดชอบ

(1) มีอำนาจพิจารณาอนุมัติสินเชื่อและอนุมัติให้ดำเนินการใดๆ
ที่เกี่ยวข้องกับสินเชื่อได้ภายใต้ขอบเขตที่ได้รับมอบอำนาจภายใต้อำนาจอนุมัติ
โดยเป็นไปตามนโยบายการให้สินเชื่อ
รวมทั้งอยู่บนพื้นฐานของความเสี่ยงที่ธนาคารยอมรับได้ตามนโยบายการบริหารความเสี่ยงของธนาคาร

(2) มีอำนาจในการเรียกและตรวจสอบข้อมูล เอกสาร รายงาน
ตลอดจนให้บุคคลหรือฝ่ายงานที่เกี่ยวข้องเข้าชี้แจงอธิบายข้อเท็จจริงประกอบการพิจารณาสั่งการ
เพื่อให้การดำเนินงานของคณะกรรมการพิจารณาสินเชื่อบรรลุวัตถุประสงค์

(3) มีอำนาจแต่งตั้งและกำหนดบทบาทหน้าที่ของคณะกรรมการชุดย่อย และ/หรือคณะอนุกรรมการ
และ/หรือบุคคลใดตามที่เห็นสมควร
เพื่อช่วยในการบริหารธุรกิจทางด้านสินเชื่อและการพิจารณาอนุมัติสินเชื่อของธนาคาร

-   รายชื่อและการเข้าประชุมของคณะกรรมการพิจารณาสินเชื่อ

ในปี 2555 คณะกรรมการพิจารณาสินเชื่อ มีการประชุมรวมทั้งสิ้น 100 ครั้ง รายละเอียดมีดังนี้

+---------------------------------+-------------+---------------------+
| รายชื่อคณะกรรมการพิจารณาสินเชื่อ      | ตำแหน่ง      | จ                   |
|                                 |             | ำนวนครั้งที่เข้าร่วมประชุม |
|                                 |             | /                   |
|                                 |             |                     |
|                                 |             | จ                   |
|                                 |             | ำนวนครั้งที่มีการจัดประชุม |
+---------------------------------+-------------+---------------------+
| (1) นายชานดาเชการ์ สุบรามาเนี่ยน    | ปร          | 87/100              |
| คิสชูมันการัม                       | ะธานกรรมการ |                     |
+---------------------------------+-------------+---------------------+
| (2) นายพรสนอง ตู้จินดา ^(1/)       | กรรมการ     | 50/52               |
+---------------------------------+-------------+---------------------+
| (3) นายสยาม ประสิทธิศิริกุล ^(2/)    | กรรมการ     | 47/76               |
+---------------------------------+-------------+---------------------+
| (4) นายณัฐวิทย์ บุณยะวัฒน์            | กรรมการ     | 96/100              |
+---------------------------------+-------------+---------------------+
| (5) นางสาวมาลีวรรณ พงศธร         | กรรมการ     | 92/100              |
+---------------------------------+-------------+---------------------+
| กรรมการที่ลาออกหรือครบวา           |             |                     |
| ระหรือสิ้นสุดการดำรงตำแหน่งในระหว่างปี |             |                     |
+---------------------------------+-------------+---------------------+
| (1) นายชาลี มาดาน ^(1/)          | กรรมการ     | 42/48               |
+---------------------------------+-------------+---------------------+
| (2) นายภูมิชาย วัชรพงศ์ ^(3/)       | กรรมการ     | 10/24               |
+---------------------------------+-------------+---------------------+
| เลขานุการคณะกรรมการพิจารณาสินเชื่อ   |             |                     |
| ได้แก่ นายคมกฤช จันทาโภ            |             |                     |
+---------------------------------+-------------+---------------------+

หมายเหตุ: ^(1/) คณะกรรมการธนาคารมีมติแต่งตั้ง นายพรสนอง ตู้จินดา
เป็นกรรมการบริหารความเสี่ยงแทนนายชาลี มาดาน มีผลตั้งแต่วันที่ 1 กรกฎาคม 2555

^(2/) ได้รับแต่งตั้งเป็นกรรมการพิจารณาสินเชื่อ โดยมติที่ประชุมคณะกรรมการธนาคาร
มีผลตั้งแต่วันที่ 1 เมษายน 2555

^(3/) สิ้นสุดการดำรงตำแหน่งกรรมการ ตั้งแต่วันที่ 1 เมษายน 2555

คณะกรรมการเจ้าหน้าที่บริหาร

-   โครงสร้างองค์ประกอบ

คณะกรรมการธนาคารเป็นผู้แต่งตั้งคณะกรรมการเจ้าหน้าที่บริหาร จำนวนไม่น้อยกว่า 5 คน
ประกอบด้วย ประธานเจ้าหน้าที่บริหารและกรรมการผู้จัดการใหญ่
(เป็นประธานกรรมการเจ้าหน้าที่บริหารโดยตำแหน่ง) ประธานคณะเจ้าหน้าที่ด้านการเงิน
ประธานคณะเจ้าหน้าที่ด้านบริหารความเสี่ยง ประธานคณะเจ้าหน้าที่ด้านกฎหมาย
ประธานคณะเจ้าหน้าที่ด้านปฏิบัติการ และผู้บริหารของธนาคารที่เหมาะสม

-   คุณสมบัติ

กรรมการเจ้าหน้าที่บริหารต้องเป็นผู้มีความรู้ ความสามารถ ประสบการณ์
ตลอดจนมีความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีวิจารณญาณที่ดีในการปฏิบัติงานให้เกิดประโยชน์ต่อการดำเนินธุรกิจของธนาคาร

-   วาระการดำรงตำแหน่ง

กรรมการเจ้าหน้าที่บริหารมีวาระในการดำรงตำแหน่งตามที่กำหนดไว้ในคำสั่งแต่งตั้งคณะกรรมการเจ้าหน้าที่บริหาร

-   อำนาจหน้าที่และความรับผิดชอบ

(1) ควบคุมการดำเนินงานต่างๆ ให้เป็นไปตามนโยบายของธนาคาร
โดยถูกต้องตามข้อกำหนดกฎหมาย และกฎระเบียบที่ธนาคารกำหนด

(2) ควบคุมดูแลการบริหารกิจการของธนาคารให้บรรลุตามเป้าหมาย นโยบาย กลยุทธ์
และแผนธุรกิจที่กำหนดไว้

(3) นำเสนอข้อมูลที่ครบถ้วนต่อคณะกรรมการธนาคาร
เพื่อประโยชน์สูงสุดในการกำหนดนโยบายและแผนงาน

(4) กลั่นกรองแผนกลยุทธ์ แผนธุรกิจประจำปี งบประมาณค่าใช้จ่ายประเภททุน
เป้าหมายการฏิบัติงาน แผนงานโครงการต่างๆ
รวมถึงการควบคุมด้านรายได้/รายจ่ายที่มิใช่ดอกเบี้ย และนำเสนอคณะกรรมการธนาคาร

(5) มอบหมายเรื่องต่างๆ ที่เกิดขึ้นจากการดำเนินการตามปกติของธนาคาร
ให้คณะกรรมการธนาคารและคณะอนุกรรมการอื่นๆ เพื่อพิจารณาต่อไป

(6) จัดทำรายงานต่างๆ ตามที่คณะกรรมการธนาคารมอบหมาย

(7) ตรวจทานนโยบายและแผนธุรกิจซึ่งประธานเจ้าหน้าที่บริหารและกรรมการผู้จัดการใหญ่จัดทำขึ้น
และได้รับการตรวจสอบจากคณะกรรมการบริหารทางการเงิน
และนำเสนอแผนธุรกิจที่ได้ทบทวนแล้วดังกล่าว
ต่อที่ประชุมคณะกรรมการธนาคารเพื่อขอความเห็นชอบต่อไป

(8) พิจารณานโยบายและแผนธุรกิจซึ่งได้รับอนุมัติจากคณะกรรมการธนาคารทุกไตรมาส
และนำเสนอความเห็นเกี่ยวกับนโยบายและแผนธุรกิจดังกล่าวต่อคณะกรรมการธนาคาร

(9) พิจารณา อนุมัติ และติดตามการดำเนินการในเรื่องต่อไปนี้

-   การลงทุนซึ่งต้องใช้เงินจำนวนมาก

-   การออกผลิตภัณฑ์ใหม่ หรือการหยุดให้บริการผลิตภัณฑ์ใดผลิตภัณฑ์หนึ่ง หรือการเปลี่ยนแปลงราคาตามที่ได้รับอนุมัติไว้แล้ว

-   การเข้าร่วมทุน หุ้นส่วน พันธมิตรทางธุรกิจ หรือการทำสัญญาหรือข้อตกลงในลักษณะเดียวกัน

-   การให้กู้ยืมเงิน หรือการค้ำประกันนอกเหนือไปจากการทำธุรกิจตามปกติของธนาคาร

-   การก่อให้เกิดสิทธิเหนือทรัพย์สิน หรือสินทรัพย์ของธนาคาร

-   การจ่ายคืนหนี้สิน หรือการจ่ายคืนหนี้สินก่อนกำหนด

-   การเปลี่ยนแปลงนโยบายการจ่ายค่าตอบแทน หรือสวัสดิการแก่พนักงาน

-   การเปลี่ยนแปลงกลยุทธ์นโยบายเกี่ยวกับการให้สินเชื่อและการรับเงินฝาก

-   การเปิด หรือปิดวงเงินกู้ของธนาคาร และ

-   การทำข้อตกลงหรือกำหนดนโยบายเกี่ยวกับการทำข้อตกลงกับหน่วยงานที่กำกับดูแลการทำธุรกิจของธนาคาร
    ในกรณีนอกเหนือไปจากที่มีการมอบอำนาจให้ผู้บริหารระดับสูงของธนาคาร

(10) ติดตามเร่งรัดการปฏิบัติงานของหน่วยงานต่างๆ
ให้เป็นไปตามแผนงานและเป้าหมายที่กำหนดไว้ ให้มีประสิทธิภาพและประสิทธิผล

(11) ทบทวน ตรวจสอบ ให้คำเสนอแนะ และสั่งการให้มีการปรับปรุงแก้ไขระบบการบริหารงาน
กระบวนการทำงานของฝ่ายงานต่างๆ ให้มีความเหมาะสม
ทันสมัยและสอดคล้องกับสภาพเศรษฐกิจที่เปลี่ยนแปลงในทุกขณะ

(12) มีอำนาจเรียกเอกสารเรื่องต่างๆ และบุคคลที่เกี่ยวข้องมาชี้แจงข้อเท็จจริง
ประกอบการพิจารณา เพื่อให้การดำเนินงานของคณะกรรมการเจ้าหน้าที่บริหารบรรลุวัตถุประสงค์

(13) มีอำนาจแต่งตั้งและกำหนดบทบาทหน้าที่ของคณะกรรมการชุดย่อย และ/หรือคณะอนุกรรมการ
และ/หรือบุคคลใดตามที่เห็นสมควร เพื่อช่วยในการบริหารกิจการของธนาคาร

(14) พิจารณาดำเนินการเรื่องต่างๆ ตามที่ได้รับมอบหมายจากคณะกรรมการธนาคาร

(15) รายงานผลการดำเนินงาน รวมถึงกิจการต่างๆ ที่มีนัยสำคัญต่อคณะกรรมการธนาคาร

(16) ดำเนินการในเรื่องต่างๆ ที่เกี่ยวข้องกับธุรกิจหรือกิจการโดยทั่วไปของธนาคาร

(17) ควบคุมดูแลการปฏิบัติงานของคณะอนุกรรมการต่างๆ
ซึ่งรายงานต่อคณะกรรมการเจ้าหน้าที่บริหาร

-   รายชื่อและการเข้าประชุมของคณะกรรมการเจ้าหน้าที่บริหาร

ในปี 2555 คณะกรรมการเจ้าหน้าที่บริหาร มีการประชุมรวมทั้งสิ้น 12 ครั้ง รายละเอียดมีดังนี้

+---------------------------------+--------------+---------------------+
| รายชื่อคณะกรรมการเจ้าหน้าที่บริหาร     | ตำแหน่ง       | จ                   |
|                                 |              | ำนวนครั้งที่เข้าร่วมประชุม |
|                                 |              | /                   |
|                                 |              |                     |
|                                 |              | จ                   |
|                                 |              | ำนวนครั้งที่มีการจัดประชุม |
+---------------------------------+--------------+---------------------+
| (1) นายมาร์ค จอห์น อาร์โนลด์        | ป            | 11/12               |
|                                 | ระธานกรรมการ |                     |
+---------------------------------+--------------+---------------------+
| (2) นางเจนิส แร แวน เอ็กเคอเรน    | รองป         | 10/12               |
|                                 | ระธานกรรมการ |                     |
+---------------------------------+--------------+---------------------+
| (3) นายชานดาเชการ์ สุบรามาเนี่ยน    | กรรมการ      | 9/12                |
| คิสชูมันการัม                       |              |                     |
+---------------------------------+--------------+---------------------+
| (4) นางสาวภาวนา เนียมลอย         | กรรมการ      | 11/12               |
+---------------------------------+--------------+---------------------+
| (5) นางวรรณา ธรรมศิริทรัพย์         | กรรมการ      | 10/12               |
+---------------------------------+--------------+---------------------+
| (6) นายพรสนอง ตู้จินดา^(1/)        | กรรมการ      | 10/11               |
+---------------------------------+--------------+---------------------+
| เลขานุการคณะกรรมการเจ้าหน้าที่บริหาร  |              |                     |
| ได้แก่ นางธิดารัตน์ เศรษฐวรวิจิตร      |              |                     |
+---------------------------------+--------------+---------------------+

หมายเหตุ: ^(1/) เนื่องจากมีการปรับเปลี่ยนโครงสร้างการบริหารงานของธนาคาร
จึงมิได้ดำรงตำแหน่ง

กรรมการเจ้าหน้าที่บริหาร ระหว่างวันที่ 1 - 23 ตุลาคม 2555

กรรมการ ผู้บริหาร และผู้มีอำนาจควบคุมของธนาคาร (ตามนิยามของคณะกรรมการกำกับตลาดทุน)

+--------------------+---------------------------------+---------------+
| ชื่อ – สกุล           | ตำแหน่ง / สังกัด                   | กลุ่มงาน        |
+====================+=================================+===============+
| ก                  |                                 |               |
| รรมการที่ไม่เป็นผู้บริหาร |                                 |               |
+--------------------+---------------------------------+---------------+
| 1. นายวีระพันธุ์       | ประธานกรรมการ                   |               |
| ทีปสุวรรณ            |                                 |               |
+--------------------+---------------------------------+---------------+
| 2. นายพงศ์พินิต       | กรรมการ (ผู้มีอำนาจลงนาม)          |               |
| เดชะคุปต์            |                                 |               |
+--------------------+---------------------------------+---------------+
| 3. นายวิโรจน์        | กรรมการ (ผู้มีอำนาจลงนาม)          |               |
| เศรษฐปราโมทย์       |                                 |               |
+--------------------+---------------------------------+---------------+
| 4. นางสาวนพพร      | กรรมการ /                       |               |
| ติรวัฒนกุล            | กรรมการสรรหาและพิจารณาค่าตอบแทน   |               |
+--------------------+---------------------------------+---------------+
| 5. นายซาวีเอร์       | กรรมการ /                       |               |
| ปาสกาล ดูรอง        | ประธานกรรมการกำกับดูแลกิจการ       |               |
+--------------------+---------------------------------+---------------+
| กรรมการอิสระ        |                                 |               |
+--------------------+---------------------------------+---------------+
| 6. นายการุณ         | กรรมการอิสระ /                   |               |
| กิตติสถาพร           | ประธ                            |               |
|                    | านกรรมการสรรหาและพิจารณาค่าตอบแทน |               |
+--------------------+---------------------------------+---------------+
| 7. นางสาวพจนีย์      | กรรมการอิสระ /                   |               |
| ธนวรานิช            | ประธานกรรมการตรวจสอบ            |               |
+--------------------+---------------------------------+---------------+
| 8. นายวิรัช ไพรัชพิบูลย์ | กรรมการอิสระ / กรรมการตรวจสอบ /  |               |
|                    | กรรมการสรรหาและพิจารณา           |               |
|                    |                                 |               |
|                    | ค่าตอบแทน                        |               |
+--------------------+---------------------------------+---------------+
| 9. นายพงศ์อดุล       | กรรมการอิสระ / กรรมการตรวจสอบ    |               |
| กฤษณะราช           |                                 |               |
+--------------------+---------------------------------+---------------+
| กรรมการที่เป็นผู้บริหาร  |                                 |               |
+--------------------+---------------------------------+---------------+
| 10. นายมาร์ค จอห์น   | กรรมการ (ผู้มีอำนาจลงนาม) /        |               |
| อาร์โนลด์            |                                 |               |
|                    | ประธาน                          |               |
|                    | เจ้าหน้าที่บริหารและกรรมการผู้จัดการใหญ่ |               |
|                    | /                               |               |
|                    |                                 |               |
|                    | ประธานกรรมการบริหารความเสี่ยง      |               |
+--------------------+---------------------------------+---------------+
| 11. นายพรสนอง      | กรรมการ / กรรมการบริหารความเสี่ยง  | กลุ่มงานลูก      |
| ตู้จินดา              |                                 | ค้าธุรกิจขนาดใหญ่ |
|                    | ประ                             |               |
|                    | ธานคณะเจ้าหน้าที่ด้านลูกค้าธุรกิจขนาดใหญ่ |               |
+--------------------+---------------------------------+---------------+
| 12. นางเจนิส แร แวน | กรรมการ (ผู้มีอำนาจลงนาม) /        | กลุ่มงานการเงิน  |
| เอ็กเคอเรน          | กรรมการบริหารความเสี่ยง /          |               |
|                    |                                 | กลุ่มง          |
|                    | กรรมการกำกับดูแลกิจการ /           | านบริหารการเงิน |
|                    |                                 |               |
|                    | ประธานคณะเจ้าหน้าที่ด้านการเงิน /     |               |
|                    |                                 |               |
|                    | รักษากา                          |               |
|                    | รประธานคณะเจ้าหน้าที่ด้านบริหารการเงิน |               |
+--------------------+---------------------------------+---------------+
| ผู้บริหาร             |                                 |               |
+--------------------+---------------------------------+---------------+
| 13. นายชานดาเชการ์  | ป                               | กลุ่มงาน        |
| สุบรามาเนี่ยน         | ระธานคณะเจ้าหน้าที่ด้านบริหารความเสี่ยง | บริหารความเสี่ยง |
|                    |                                 |               |
| คิสชูมันการัม          |                                 |               |
+--------------------+---------------------------------+---------------+
| 14. นางสาวภาวนา    | ประธานคณะเจ้าหน้าที่ด้านกฎหมาย       | กลุ่มงานกฎห     |
| เนียมลอย            |                                 | มายและกำกับดูแล |
|                    |                                 |               |
|                    |                                 | ธุรกิจธนาคาร    |
+--------------------+---------------------------------+---------------+
| 15. นายฟิลิป เชียง    | ปร                              | กลุ่มงานธ       |
| ชอง แทน            | ะธานคณะเจ้าหน้าที่ด้านธุรกิจอิเล็กทรอนิกส์ | ุรกิจอิเล็กทรอนิกส์ |
+--------------------+---------------------------------+---------------+
| 16. นายซูดาร์โก      | ประธานคณะเจ้าหน้าที่ด้านการตลาดและ   | กลุ่ม           |
| ฮาร์โซโน่            | Cross Sell                      | งานการตลาดและ |
|                    |                                 |               |
|                    |                                 | Cross Sell    |
+--------------------+---------------------------------+---------------+
| 17. นางวรรณา       | ประธานคณะเจ้าหน้าที่ด้านปฏิบัติการ      | กลุ่มงานปฏิบัติการ |
| ธรรมศิริทรัพย์         |                                 |               |
+--------------------+---------------------------------+---------------+
| 18. นางวรนุช        | ประธ                            | กลุ่มงานเทค     |
| เดชะไกศยะ          | านคณะเจ้าหน้าที่ด้านเทคโนโลยีสารสนเทศ | โนโลยีสารสนเทศ |
+--------------------+---------------------------------+---------------+
| 19. นางสาวพรรณทิพา  | ประธานคณะเจ้าหน้าที่ด้านตรวจสอบ      | กลุ่มงานตรวจสอบ |
| หาญนรเศรษฐ์         |                                 |               |
+--------------------+---------------------------------+---------------+
| ผู้บริหาร             |                                 |               |
+--------------------+---------------------------------+---------------+
| 20. นางสาวอนุตตรา   | ประธานคณะเจ้าหน้าที่ด้านทรัพยากรบุคคล  | กลุ่มง          |
| พานโพธิ์ทอง          |                                 | านทรัพยากรบุคคล |
+--------------------+---------------------------------+---------------+
| 21. นายสยาม        | ประธานคณะเจ้าหน้าที่ด้านลูกค้าธุรกิจ SME | ก             |
| ประสิทธิศิริกุล         |                                 | ลุ่มงานลูกค้าธุรกิจ |
|                    |                                 | SME           |
+--------------------+---------------------------------+---------------+
| 22. นายพงษ์อนันต์     | ป                               | กลุ่มงาน        |
| ธณัติไตร             | ระธานคณะเจ้าหน้าที่ด้านเครือข่ายการขาย | เครือข่ายการขาย |
+--------------------+---------------------------------+---------------+
| 23. นายโรหิท คันนา   | ป                               | กลุ่มงาน        |
|                    | ระธานคณะเจ้าหน้าที่ด้านปฏิรูปธุรกิจองค์กร | ปฏิรูปธุรกิจองค์กร |
+--------------------+---------------------------------+---------------+
| 24. นายพิพัฒน์        | ประธ                            | กลุ่มงานลูกค     |
| อัสสมงคล            | านคณะเจ้าหน้าที่ด้านลูกค้าธุรกรรมการเงิน | ้าธุรกรรมการเงิน |
+--------------------+---------------------------------+---------------+
| 25. นางสาวดวงดาว   | ผู้ช่วยกรรมการผู้จัดการใหญ่            | กลุ่มงานการเงิน  |
| วงค์พนิตกฤต          | สายงานวิเคราะห์และวางแผนทางการเงิน |               |
+--------------------+---------------------------------+---------------+
| 26. นายจอห์น โฮเวิร์ด | ผู้ช่วยกรรมการผู้จัดการใหญ่            | กลุ่มงานการเงิน  |
| ฮาร์เกอร์            | สายงานควบคุมด้านการปฏิบัติการ        |               |
+--------------------+---------------------------------+---------------+
| 27. นางอรวรรณ      | ผู้ช่วยกรรมการผู้จัดการใหญ่            | กลุ่มงานการเงิน  |
| สุจริตตายน           | สายงานการบัญชี                    |               |
+--------------------+---------------------------------+---------------+
| 28. นางสาวนิยาดา    | ผู้ช่วยกรรมการผู้จัดการใหญ่            | กลุ่มงานการเงิน  |
| กอพัชรสุนทร          | สายงานกลยุทธ์การเงินและโครงการพิเศษ |               |
+--------------------+---------------------------------+---------------+
| 29. นางวราภรณ์      | ผู้จัดการฝ่ายอาวุโส                  | กลุ่มงานการเงิน  |
| อัชฌากรลักษณ์         | และผู้จัดการฝ่ายบริหารงานจัดซื้อ        |               |
+--------------------+---------------------------------+---------------+
| 30. นางสาวจิราพร    | ผู้จัดการฝ่ายอาวุโส                  | กลุ่มงานการเงิน  |
| โพธิ์ไพโรจน์          | และผู้จัดการฝ่ายกำกับดูแลด้านการเงิน    |               |
+--------------------+---------------------------------+---------------+
| 31. นายพูนสิทธิ์       | ผู้จัดการฝ่ายอาวุโส                  | กลุ่มงานการเงิน  |
| ว่องธวัชชัย           | และผู้จัดการฝ่ายนักลงทุนสัมพันธ์         |               |
+--------------------+---------------------------------+---------------+
| 32. นางสาวพรนภา    | ผู้จัดการฝ่ายอาวุโส                  | กลุ่มงานการเงิน  |
| ภัทรเสถียรกุล         | และผู้จัดการฝ่ายวิเคราะห์และวา        |               |
|                    | งแผนทางการเงินกลุ่มลูกค้าธุรกิจขนาดใหญ่ |               |
+--------------------+---------------------------------+---------------+
| 33. นางอกนิษฐ์       | ผู้จัดการฝ่ายอาวุโส                  | กลุ่มงานการเงิน  |
| แมททิสัน             | และผู้จัด                          |               |
|                    | การฝ่ายวิเคราะห์และวางแผนทางการเงิน |               |
|                    |                                 |               |
|                    | กลุ่มลูกค้าบุคคลและเครือข่ายการขาย     |               |
+--------------------+---------------------------------+---------------+
| 34. นายเกรียงศักดิ์    | ผู้จัดการฝ่ายอาวุโส                  | กลุ่มงานการเงิน  |
| จงสุขกิจพานิช         | สายงานควบคุมด้านการปฏิบัติการ        |               |
+--------------------+---------------------------------+---------------+
| 35. นายจามร        | ผู้จ                              | กลุ่มงานการเงิน  |
| เพียรพร้อม           | ัดการฝ่ายบริหารงานด้านภาษีและตรวจจ่าย |               |
+--------------------+---------------------------------+---------------+
| 36. นางสาวภิสรา     | ผู้จัดการฝ่ายวิเคราะ                 | กลุ่มงานการเงิน  |
| พัฒนศิริ              | ห์และวางแผนทางการเงินภาพรวมธนาคาร |               |
+--------------------+---------------------------------+---------------+
| 37. นายคมสันต์       | ผู้จัดการฝ่ายควบคุมระบบบัญชีธนาคาร     | กลุ่มงานการเงิน  |
| อดุลย์วิทยากร         |                                 |               |
+--------------------+---------------------------------+---------------+
| 38. นางสาวสมใจ     | ผู้จัดการฝ่ายควบคุมนโยบายบัญชี         | กลุ่มงานการเงิน  |
| พัฒนกิจไพโรจน์        |                                 |               |
+--------------------+---------------------------------+---------------+
| 39. นางดวงแข       | ผู้จัดการฝ่ายบริหารสินทรัพย์และหนี้สิน     | กลุ่มงานการเงิน  |
| คุณวิเศษพงษ์          |                                 |               |
+--------------------+---------------------------------+---------------+
| 40. นางอรวรรณ จุลพล | ผู้จัดการฝ่ายบริหารข้อมูลและรายงาน     | กลุ่มงานการเงิน  |
+--------------------+---------------------------------+---------------+
| 41. นางสาวสุกานดา   | ผู้จัดการฝ่ายวิเคราะห์แ               | กลุ่มงานการเงิน  |
| ถวิลหวัง             | ละวางแผนทางการเงินกลุ่มบริหารการเงิน |               |
+--------------------+---------------------------------+---------------+
| 42. นางสาวศิริพร     | ผู้จัดการฝ่ายวิเครา                  | กลุ่มงานการเงิน  |
| ศรีบุญเจริญ           | ะห์และวางแผนทางการเงินกลุ่มลูกค้าธุรกิจ |               |
|                    | SME                             |               |
+--------------------+---------------------------------+---------------+
| 43. นางสาวอุไรวรรณ  | ผู้จัดการฝ่าย ฝ่ายบริหารงานจัดซื้อ       | กลุ่มงานการเงิน  |
| เจริญบัณฑิตชัย         |                                 |               |
+--------------------+---------------------------------+---------------+
| 44. นางสมานพร      | ผู้จัดการฝ่าย                       | กลุ่มงานการเงิน  |
| จันทน์หอม            | ฝ่ายวิเคราะ                       |               |
|                    | ห์และวางแผนทางการเงินภาพรวมธนาคาร |               |
+--------------------+---------------------------------+---------------+
| 45. นางสาวพรทิพย์    | ผู้จัดการฝ่าย                       | กลุ่มงานการเงิน  |
| แซ่ล่อ               | ฝ่ายวิเคราะห์และวางแผนทางกา        |               |
|                    | รเงินกลุ่มลูกค้าบุคคลและเครือข่ายการขาย |               |
+--------------------+---------------------------------+---------------+
| 46. นางสาวปรียานันท์  | ผู้จัดการฝ่าย                       | กลุ่มงานการเงิน  |
| ศักดิ์พิชัยสกุล          | ฝ่ายวิเคราะห์และวางแผนทางกา        |               |
|                    | รเงินกลุ่มลูกค้าบุคคลและเครือข่ายการขาย |               |
+--------------------+---------------------------------+---------------+
| 47. นางกมลทิพย์      | ผู้จัดการฝ่าย                       | กลุ่มงานการเงิน  |
| จิตติมาพร            | แล                              |               |
|                    | ะผู้จัดการกลุ่มระบบสารสนเทศทางการบัญชี |               |
+--------------------+---------------------------------+---------------+

หมายเหตุ: ข้อมูลเกี่ยวกับประวัติของกรรมการ ผู้บริหาร และผู้มีอำนาจควบคุมของธนาคาร
รายละเอียดปรากฏใน เอกสารแนบ 1(1)

ค่าตอบแทนกรรมการและผู้บริหาร (ตามนิยามของคณะกรรมการกำกับตลาดทุน)

ค่าตอบแทนกรรมการ : ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกันกับอุตสาหกรรม
และค่าตอบแทนกรรมการได้รับอนุมัติจากที่ประชุมผู้ถือหุ้นแล้ว
สำหรับกรรมการที่ได้รับมอบหมายให้เป็นกรรมการตรวจสอบหรือกรรมการสรรหาและพิจารณาค่าตอบแทน
จะได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหาร :
ค่าตอบแทนผู้บริหารเป็นไปตามหลักการและนโยบายที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการปฏิบัติงานของผู้บริหารแต่ละคน

จำนวนค่าตอบแทนในปี 2555 : ในปี 2555 ธนาคารได้จ่ายค่าตอบแทนต่างๆ
ให้แก่กรรมการและผู้บริหาร โดยมีรายละเอียด ดังนี้

 ค่าตอบแทนที่เป็นตัวเงิน

(1) ค่าตอบแทนรวมของกรรมการธนาคาร (ค่าตอบแทน เงินบำเหน็จ และค่าเบี้ยประชุม) รวม
13 คน เป็นเงิน 31,902,864.- บาท
รายละเอียดค่าตอบแทนของกรรมการธนาคารเป็นรายบุคคลปรากฏดังนี้

+--------------------+-------+-------+-------+-------+-------+-------+
|                    |       |       |       |       | (หน่วย |       |
|                    |       |       |       |       | :     |       |
|                    |       |       |       |       | บาท)  |       |
+====================+=======+=======+=======+=======+=======+=======+
| รายชื่อกรรมการ       | ค่าตอ  |       |       | ค่าตอบ | ค่าตอบ | จำน   |
|                    | บแทนค |       |       | แทนคณ | แทนคณ | วนเงิน |
|                    | ณะกรร |       |       | ะกรรม | ะกรรม |       |
|                    | มการธ |       |       | การตร | การสร | ที่ได   |
|                    | นาคาร |       |       | วจสอบ | รหาแล | ้รับรวม |
|                    |       |       |       |       | ะพิจาร |       |
|                    |       |       |       |       | ณาค่าต |       |
|                    |       |       |       |       | อบแทน |       |
+--------------------+-------+-------+-------+-------+-------+-------+
|                    | ค่าต   | ค่าเบี้ย | ค่าบ   |       |       |       |
|                    | อบแทน | ประชุม | ำเหน็จ |       |       |       |
+--------------------+-------+-------+-------+-------+-------+-------+
| ก                  |       |       |       |       |       |       |
| รรมการที่ไม่เป็นผู้บริหาร |       |       |       |       |       |       |
+--------------------+-------+-------+-------+-------+-------+-------+
| 1. นายวีระพันธุ์       | 2     | 960,  | 1     | -     | -     | 4     |
| ทีปสุวรรณ ^(1/)      | ,160, | 000.- | ,342, |       |       | ,462, |
|                    | 000.- |       | 800.- |       |       | 800.- |
| - ประธานกรรมการ    |       |       |       |       |       |       |
+--------------------+-------+-------+-------+-------+-------+-------+
| 2. นายพงศ์พินิต       | 1     | 829,  | 864,  | -     | -     | 3     |
| เดชะคุปต์            | ,728, | 440.- | 000.- |       |       | ,421, |
|                    | 000.- |       |       |       |       | 440.- |
+--------------------+-------+-------+-------+-------+-------+-------+
| 3. นายวิโรจน์        | 1     | 829,  | 864,  | -     | -     | 3     |
| เศรษฐปราโมทย์       | ,728, | 440.- | 000.- |       |       | ,421, |
|                    | 000.- |       |       |       |       | 440.- |
+--------------------+-------+-------+-------+-------+-------+-------+
| 4. นางสาวนพพร      | 1     | 829,  | 864,  |       | 570,  | 3     |
| ติรวัฒนกุล            | ,728, | 440.- | 000.- |       | 240.- | ,991, |
|                    | 000.- |       |       |       |       | 680.- |
| -                  |       |       |       |       |       |       |
| กรร                |       |       |       |       |       |       |
| มการสรรหาและพิจารณา |       |       |       |       |       |       |
|                    |       |       |       |       |       |       |
| ค่าตอบแทน           |       |       |       |       |       |       |
+--------------------+-------+-------+-------+-------+-------+-------+
| 5. นายซาวีเอร์       | -     | -     | -     | -     | -     | -     |
| ปาสกาล ดูรอง        |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
|                    |       |       |       |       |       |       |
+--------------------+-------+-------+-------+-------+-------+-------+
| กรรมการอิสระ        |       |       |       |       |       |       |
+--------------------+-------+-------+-------+-------+-------+-------+
| 6. นายสุรชัย         | 547,  | 262,  | 273,  | 191,  | -     | 1     |
| พฤกษ์บำรุง ^(2/)     | 200.- | 656.- | 600.- | 520.- |       | ,274, |
|                    |       |       |       |       |       | 976.- |
| -                  |       |       |       |       |       |       |
| ปร                 |       |       |       |       |       |       |
| ะธานกรรมการตรวจสอบ |       |       |       |       |       |       |
+--------------------+-------+-------+-------+-------+-------+-------+
| 7. นายการุณ         | 1     | 829,  | 864,  | -     | 604,  | 4     |
| กิตติสถาพร           | ,728, | 440.- | 000.- |       | 800.- | ,026, |
|                    | 000.- |       |       |       |       | 240.- |
| -                  |       |       |       |       |       |       |
| ประธานกรรมการสรรหา |       |       |       |       |       |       |
|                    |       |       |       |       |       |       |
| และพิจารณาค่าตอบแทน  |       |       |       |       |       |       |
+--------------------+-------+-------+-------+-------+-------+-------+
| 8. นายวิรัช ไพรัชพิบูลย์ | 1     | 829,  | 864,  | 570,  | 570,  | 4     |
|                    | ,728, | 440.- | 000.- | 240.- | 240.- | ,561, |
| - กรรมการตรวจสอบ   | 000.- |       |       |       |       | 920.- |
|                    |       |       |       |       |       |       |
| -                  |       |       |       |       |       |       |
| กรร                |       |       |       |       |       |       |
| มการสรรหาและพิจารณา |       |       |       |       |       |       |
|                    |       |       |       |       |       |       |
| ค่าตอบแทน           |       |       |       |       |       |       |
+--------------------+-------+-------+-------+-------+-------+-------+
| 9. นางสาวพจนีย์      | 1     | 829,  | 864,  | 593,  | -     | 4     |
| ธนวรานิช            | ,728, | 440.- | 000.- | 280.- |       | ,014, |
|                    | 000.- |       |       |       |       | 720.- |
| -                  |       |       |       |       |       |       |
| ปร                 |       |       |       |       |       |       |
| ะธานกรรมการตรวจสอบ |       |       |       |       |       |       |
+--------------------+-------+-------+-------+-------+-------+-------+
| 10. นายพงศ์อดุล      | 1     | 566,  | 590,  | 389,  | -     | 2     |
| กฤษณะราช ^(3/)     | ,180, | 784.- | 400.- | 664.- |       | ,727, |
|                    | 800.- |       |       |       |       | 648.- |
| - กรรมการตรวจสอบ   |       |       |       |       |       |       |
+--------------------+-------+-------+-------+-------+-------+-------+
| กรรมการที่เป็นผู้บริหาร  |       |       |       |       |       |       |
| *                  |       |       |       |       |       |       |
+--------------------+-------+-------+-------+-------+-------+-------+
| 11. นายมาร์ค จอห์น   | -     | -     | -     | -     | -     | -     |
| อาร์โนลด์            |       |       |       |       |       |       |
+--------------------+-------+-------+-------+-------+-------+-------+
| 12. นางเจนิส แร แวน | -     | -     | -     | -     | -     | -     |
| เอ็กเคอเรน          |       |       |       |       |       |       |
+--------------------+-------+-------+-------+-------+-------+-------+
| 13. นายพรสนอง      | -     | -     | -     | -     | -     | -     |
| ตู้จินดา              |       |       |       |       |       |       |
+--------------------+-------+-------+-------+-------+-------+-------+

หมายเหตุ: * กรรมการที่เป็นผู้บริหารจะไม่ได้รับค่าตอบแทนกรรมการธนาคาร

^(1/) สละสิทธิการรับค่าตอบแทนกรรมการ 2 เดือน ในเดือนมกราคมและกุมภาพันธ์ 2555

เพื่อเข้าบัญชี เงินช่วยเหลือบรรเทาความสูญเสีย และการทำบุญทอดกฐินประจำปีของธนาคาร

^(2/) สิ้นสุดวาระตั้งแต่วันที่ 24 เมษายน 2555

^(3/) แต่งตั้งตั้งแต่วันที่ 24 เมษายน 2555

(2) คณะกรรมการเจ้าหน้าที่บริหาร ไม่มีการจ่ายค่าตอบแทน

(3) ค่าตอบแทนรวมของผู้บริหาร ปี 2555 ในตำแหน่งผู้จัดการ
และผู้บริหารสี่รายแรกต่อจากผู้จัดการลงมา ตามประกาศคณะกรรมการกำกับตลาดทุน อันได้แก่
ประธานเจ้าหน้าที่บริหารและกรรมการผู้จัดการใหญ่ และประธานคณะเจ้าหน้าที่ด้านต่างๆ
รวมจำนวน 16 คน (โดยนับรวมผู้บริหารที่ลาออกในระหว่างปี 1 คน)
ได้รับค่าตอบแทนในรูปของเงินเดือน และโบนัส เป็นเงินทั้งสิ้น 220,093,713.80 บาท

 ค่าตอบแทนอื่น

เงินสมทบกองทุนสำรองเลี้ยงชีพผู้บริหาร (3) เป็นเงิน 6,579,770.29 บาท

ทั้งนี้ ธนาคารไม่มีค่าตอบแทนอื่นๆ ที่ไม่ใช่ตัวเงิน เช่น การให้หุ้น / warrant แก่ผู้บริหาร

การปฏิบัติตามหลักการกำกับดูแลกิจการที่ดี

นโยบายการกำกับดูแลกิจการ

คณะกรรมการธนาคารตระหนักถึงความสำคัญของการกำกับดูแลกิจการที่ดี
เพื่อให้การดำเนินธุรกิจของธนาคารเป็นไปด้วยความถูกต้อง โปร่งใส เท่าเทียมกัน มีประสิทธิภาพ
ตั้งอยู่บนความซื่อสัตย์สุจริต ตรวจสอบได้ สามารถเพิ่มคุณค่าและมูลค่าในระยะยาว
โดยคำนึงถึงความเสี่ยงและความรับผิดชอบต่อผู้มีส่วนได้เสียและผู้มีส่วนเกี่ยวข้องทุกฝ่ายอย่างเป็นธรรม
ควบคู่ไปกับการสนับสนุนการพัฒนาทางเศรษฐกิจ สังคม และสิ่งแวดล้อมอย่างยั่งยืน

คณะกรรมการธนาคารได้กำหนด “หลักการกำกับดูแลกิจการที่ดี” (Good Corporate
Governance Principles) ของธนาคารไว้เป็นลายลักษณ์อักษร
และให้มีการทบทวนหลักการดังกล่าวเป็นประจำทุกปี หรือไม่ชักช้าเมื่อมีการเปลี่ยนแปลงที่มีนัยสำคัญ
โดยครอบคลุมเนื้อหาในเรื่องสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน
การเปิดเผยข้อมูลและความโปร่งใส
ความรับผิดชอบของคณะกรรมการธนาคารและคณะกรรมการชุดย่อย
ระบบการควบคุมภายในและระบบการตรวจสอบภายใน
ปรัชญาในการดำเนินธุรกิจและบทบาทของธนาคารต่อผู้มีส่วนได้เสีย
วิสัยทัศน์และค่านิยมหลักของธนาคาร จริยธรรมและจรรยาบรรณของพนักงานและการปฏิบัติ
รวมทั้งความรับผิดชอบต่อสังคม

ในช่วงหลังของปี 2555 ได้มีการทบทวนและปรับปรุงเนื้อหาหลักการกำกับดูแลกิจการที่ดี
เพื่อให้ครอบคลุมภาพรวมขององค์กร มีความชัดเจน ส่งเสริมให้เกิดการกำกับกิจการที่ดียิ่งขึ้น
สอดคล้องกับสภาวการณ์ปัจจุบัน
โดยพิจารณาจากหลักการกำกับดูแลกิจการที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) กำหนด รวมถึงหลักเกณฑ์ ASEAN CG Scorecard โดยเนื้อหาที่ทบทวนและปรับปรุง
เช่น นิยามกรรมการอิสระ หน้าที่ความรับผิดชอบของคณะกรรมการธนาคาร คณะกรรมการชุดย่อย
สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน การเปิดเผยข้อมูลและความโปร่งใส
ระบบการควบคุมภายในและระบบการตรวจสอบภายใน และความรับผิดชอบต่อสังคม เป็นต้น
พร้อมทั้งได้มีการกำหนดแผนการประชาสัมพันธ์และสื่อสารให้พนักงานได้ทราบ
พร้อมส่งเสริมความรู้ความเข้าใจผ่านกิจกรรมต่างๆ เช่น การจัดหลักสูตรอบรมผ่านระบบ
E-learning เป็นต้น

นอกจากนี้ ได้กำหนดให้มี “ปรัชญาและจิตสำนึกในการปฏิบัติงาน” (The Spirit & The
Letter) ซึ่งเป็นหัวใจหลักของจรรยาบรรณธุรกิจ (Code of Conduct)
โดยระบุถึงสิ่งที่พนักงานควรทราบ ปฏิบัติ และสิ่งที่ต้องระวังไว้เป็นลายลักษณ์อักษร
รวมทั้งกำหนดบทลงโทษในกรณีฝ่าฝืนด้วย

ธนาคารได้มีการเผยแพร่และประชาสัมพันธ์นโยบายการกำกับดูแลกิจการให้กรรมการ ผู้บริหาร
และพนักงานได้รับทราบและเข้าใจ
เพื่อสร้างความมั่นใจว่านโยบายและแนวปฏิบัติตามหลักการดังกล่าวได้รับการยึดถือและปฏิบัติตาม
ผ่านช่องทางต่างๆ อาทิ จดหมายอิเล็กทรอนิกส์ (E-Mail)
เว็บไซต์ของธนาคารภายใต้หัวข้อการกำกับดูแลกิจการ
การจัดอบรมและการจัดกิจกรรมเพื่อกระตุ้นให้พนักงานมีความเข้าใจที่ชัดเจน
และสามารถนำไปปฏิบัติได้อย่างถูกต้อง รวมถึงกำหนดให้แต่ละฝ่ายงานแต่งตั้ง Compliance
Champion เพื่อทำหน้าที่ให้ความรู้ความเข้าใจด้านการกำกับดูแลธุรกิจของธนาคาร
และสื่อสารให้พนักงานรับทราบและเข้าใจเกี่ยวกับนโยบายของธนาคารอีกด้วย

จากการที่ธนาคารยึดมั่นในการปฏิบัติตามหลักการกำกับดูแลกิจการที่ดีมาโดยตลอด ทำให้ในปี
2555ธนาคารได้รับรางวัลด้านการกำกับดูแลกิจการที่ดี ได้แก่

-   รางวัลการรายงานบรรษัทภิบาลดีเยี่ยม (Top Corporate Governance Report Award)
    จากตลาดหลักทรัพย์แห่งประเทศไทย
    ในฐานะที่เป็นบริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี
    โดยพิจารณาจากข้อมูลในปี 2554 ที่เปิดเผยในรายงานต่างๆ เช่น แบบแสดงข้อมูลประจำปี
    (แบบ 56-1) รายงานประจำปี (แบบ 56-2) เว็บไซต์ ตลอดจนรายงานการประชุมผู้ถือหุ้น

-   The 8^(th) Corporate Governance Asia Annual Recognition Awards 2012
    จากนิตยสาร Corporate Governance Asia
    โดยรางวัลดังกล่าวมอบให้กับองค์กรที่มีความมุ่งมั่นในการพัฒนาการกำกับดูแลกิจการที่ดีในระดับภูมิภาคเอเชีย

วิสัยทัศน์และค่านิยมของธนาคาร

คณะกรรมการธนาคารได้กำหนดวิสัยทัศน์0ของธนาคาร
เพื่อให้ผู้บริหารและพนักงานมีจุดมุ่งหมายไปในทิศทางเดียวกัน ดังนี้

“ทีมงานกลมเกลียว หนึ่งเดียวมุ่งมั่นมอบผลิตภัณฑ์และบริการสุดประทับใจ

เพื่อเป็นธนาคารอันดับหนึ่งในใจลูกค้า”

และได้กำหนดค่านิยมหลักของธนาคารไว้เพื่อเป็นการพัฒนาและส่งเสริมจรรยาบรรณธุรกิจและหลักการกำกับดูแลกิจการที่ดี
รวมทั้งกำหนดมาตรฐานค่านิยมของธนาคารแก่ผู้บริหารและพนักงานทุกคนให้มีพฤติกรรมและทัศนคติร่วมกัน
ซึ่งจะเป็นรากฐานสำคัญในการปฏิบัติงานทุกอย่างของธนาคาร
และเปรียบเสมือนพันธสัญญาที่พนักงานทุกคนยึดเป็นแนวทางปฏิบัติในทิศทางเดียวกันอย่างจริงจัง ดังนี้

  ซื่อสัตย์ปฏิบัติถูกต้อง เรามุ่งมั่นที่จะสร้างความน่าเชื่อถือ มีความเป็นมืออาชีพ
  และปฏิบัติงานด้วยความซื่อสัตย์ตามหลักธรรมาภิบาล

  ร่วมใจ ร่วมคิด ร่วมทำ
  เราทำงานร่วมกันเป็นทีมด้วยความสัมพันธ์อันดีและใจที่เปิดกว้างเพื่อบรรลุความสำเร็จที่วางไว้

  ลูกค้าคือคนสำคัญ เราให้ความสำคัญต่อความต้องการและความคาดหวังของลูกค้า
  พร้อมตอบสนองต่อความต้องการนั้นอย่างสุดความสามารถ

  มุ่งมั่นสู่ความเป็นเลิศ เราพร้อมจะก้าวสู่ความเป็นผู้นำในการทำเรื่องเงินให้เป็นเรื่องง่าย
  และมุ่งมั่นที่จะพัฒนาสู่ความเป็นเลิศในทุกการบริการของเรา

  ก้าวทันความเปลี่ยนแปลง
  เราพร้อมพัฒนาอย่างต่อเนื่องด้วยการเปิดรับความเปลี่ยนแปลงหรือสิ่งใหม่ที่จะเป็นประโยชน์ต่อกรุงศรี

นอกจากนี้ ธนาคารได้ปฏิบัติตามหลักการกำกับดูแลกิจการที่ดี
ตามแนวทางของตลาดหลักทรัพย์แห่งประเทศไทย สรุปได้ดังนี้

หมวดที่ 1 สิทธิของผู้ถือหุ้น

1.1 นโยบายและการปกป้องสิทธิของผู้ถือหุ้น

ธนาคารให้ความสำคัญในสิทธิของผู้ถือหุ้นทุกรายอย่างเท่าเทียมกัน โดยไม่กระทำการใดๆ
ที่จะเป็นการละเมิดหรือริดรอนสิทธิของผู้ถือหุ้นหรือจำกัดโอกาสในการศึกษาสารสนเทศของธนาคาร
และส่งเสริมให้ผู้ถือหุ้นใช้สิทธิของตนโดยครอบคลุมสิทธิขั้นพื้นฐานตามกฎหมาย อาทิ
การซื้อขายหรือโอนหุ้น การเข้าร่วมประชุมผู้ถือหุ้นและออกเสียงลงคะแนน
การได้รับข้อมูลข่าวสารของธนาคารผ่านช่องทางการเปิดเผยข้อมูลของตลาดหลักทรัพย์แห่งประเทศไทย
รวมทั้งเว็บไซต์ของธนาคารหัวข้อ “นักลงทุนสัมพันธ์” และ “จุลสารนักลงทุนสัมพันธ์”
ที่จัดส่งให้ทางไปรษณีย์ปีละ 2 ครั้งเพื่อแจ้งผลประกอบการ การใช้สิทธิต่างๆ ของผู้ถือหุ้น
บทวิเคราะห์ รวมถึงกิจกรรมต่างๆ ของธนาคารด้วย

1.2 การประชุมผู้ถือหุ้น

ธนาคารได้จัดประชุมสามัญผู้ถือหุ้นประจำปี 2555 ครั้งที่ 100 เมื่อวันที่ 24 เมษายน 2555
ให้เป็นไปอย่างถูกต้องตามกฎหมายและข้อกำหนดที่เกี่ยวข้อง
รวมถึงมาตรฐานการกำกับดูแลกิจการที่ดี ดังนี้

-   เปิดโอกาสให้ผู้ถือหุ้นรายย่อยมีสิทธิเสนอวาระการประชุม
    และเสนอชื่อบุคคลเพื่อเข้ารับการเลือกตั้งเป็นกรรมการ
    รวมถึงส่งคำถามเกี่ยวกับธนาคารที่ต้องการให้ตอบในที่ประชุมผู้ถือหุ้นเป็นการล่วงหน้า
    โดยธนาคารได้เผยแพร่หลักเกณฑ์การให้สิทธิดังกล่าว
    รวมถึงขั้นตอนและวิธีการดำเนินการไว้ในเว็บไซต์ของธนาคาร
    และแจ้งผลให้ผู้ถือหุ้นทราบในที่ประชุมว่า
    ไม่มีผู้ถือหุ้นรายใดยื่นความประสงค์ขอเสนอวาระการประชุม
    หรือเสนอรายชื่อบุคคลเพื่อเข้ารับการเลือกตั้งเป็นกรรมการ
    หรือส่งคำถามเกี่ยวกับธนาคารที่ต้องการให้ตอบในที่ประชุมผู้ถือหุ้น

-   จัดทำหนังสือบอกกล่าวนัดประชุมทั้งฉบับภาษาไทยและภาษาอังกฤษ
    โดยจัดส่งให้ผู้ถือหุ้นพร้อมรายงานประจำปีในรูปแบบ CD-ROM ล่วงหน้า 21 วันก่อนวันประชุม
    และเผยแพร่ไว้ในเว็บไซต์ของธนาคารมากกว่า 30 วันก่อนวันประชุม
    รวมทั้งปิดประกาศคำบอกกล่าวเชิญประชุมไว้ที่สำนักงานและสาขาทุกแห่งของธนาคาร
    และลงประกาศในหนังสือพิมพ์เป็นเวลา 3 วันติดต่อกันล่วงหน้ามากกว่า 3 วันก่อนวันประชุม
    โดยหนังสือบอกกล่าวนัดประชุมได้ระบุวัน เวลา สถานที่ประชุม
    รายละเอียดวาระการประชุมพร้อมด้วยข้อเท็จจริงและเหตุผล
    ความเห็นที่เพียงพอและชัดเจนของคณะกรรมการธนาคารและคณะกรรมการชุดย่อยที่เกี่ยวข้อง
    ตลอดจนขั้นตอนการลงทะเบียน และเอกสารที่ต้องนำไปแสดง
    ต่อเจ้าหน้าที่ก่อนเข้าร่วมประชุมทั้งกรณีมาด้วยตนเองและมอบฉันทะ
    วิธีการในการเข้าร่วมประชุม ข้อบังคับธนาคารเกี่ยวกับการประชุมผู้ถือหุ้น
    ระเบียบและวิธีการออกเสียงลงคะแนน และแผนที่แสดงสถานที่ประชุม ทั้งนี้
    ธนาคารไม่ได้เพิ่มวาระอื่นๆ หรือเปลี่ยนแปลงข้อมูลสำคัญใดๆ
    โดยไม่แจ้งให้ผู้ถือหุ้นทราบล่วงหน้า

-   จัดทำหนังสือมอบฉันทะตามแบบที่กระทรวงพาณิชย์กำหนด
    ซึ่งผู้ถือหุ้นสามารถระบุความเห็นในการลงคะแนนเสียงได้ แนบไปกับหนังสือบอกกล่าวนัดประชุม
    ทั้งยังมีบริการติดอากรแสตมป์ให้ด้วย
    โดยธนาคารระบุถึงเอกสารรวมทั้งขั้นตอนในการมอบฉันทะอย่างชัดเจน
    และมิได้กำหนดเงื่อนไขในการมอบฉันทะที่ยุ่งยากแต่ประการใด นอกจากนี้
    ธนาคารยังได้เสนอชื่อกรรมการอิสระ 2 ท่าน ให้ผู้ถือหุ้นพิจารณาเลือกเป็นผู้รับมอบฉันทะด้วย

-   วาระเลือกตั้งกรรมการ
    มีการระบุข้อมูลประวัติย่อของบุคคลที่ถูกเสนอชื่อเพื่อเข้ารับการเลือกตั้งให้ดำรงตำแหน่ง/กลับเข้ามาดำรงตำแหน่งเป็นกรรมการ
    หลักเกณฑ์และวิธีการสรรหา
    การดำรงตำแหน่งในกิจการอื่น/กิจการที่อาจก่อให้เกิดความขัดแย้งทางผลประโยชน์กับธนาคาร
    และข้อมูลอื่นที่เกี่ยวข้องและจำเป็นเพื่อประโยชน์ในการพิจารณาของผู้ถือหุ้น ทั้งนี้
    ในระหว่างการพิจารณาวาระ
    กรรมการธนาคารที่ครบกำหนดออกจากตำแหน่งตามวาระได้ออกจากห้องประชุมไปพักรอ
    เพื่อเปิดโอกาสให้ผู้ถือหุ้นสามารถแสดงความคิดเห็นและลงคะแนนเสียงเลือกตั้งกรรมการเป็นรายบุคคล
    ได้อย่างอิสระ โดยธนาคารได้เก็บบัตรลงคะแนนเสียงจากผู้ถือหุ้นทุกรายที่เข้าประชุม

-   วาระพิจารณาค่าตอบแทนกรรมการ
    มีการระบุข้อมูลจำนวนเงินค่าตอบแทนกรรมการแต่ละประเภท
    รวมถึงค่าตอบแทนกรณีที่ได้รับการแต่งตั้งให้เป็นคณะกรรมการชุดย่อย
    และนโยบายและหลักเกณฑ์การพิจารณาจ่ายค่าตอบแทน

-   วาระแต่งตั้งผู้สอบบัญชีและกำหนดจำนวนเงินค่าสอบบัญชี
    มีการระบุถึงผู้สอบบัญชีที่ถูกเสนอชื่อเพื่อแต่งตั้งให้ดำรงตำแหน่ง/กลับเข้ามาดำรงตำแหน่ง
    ความเป็นอิสระของผู้สอบบัญชี
    และข้อมูลอื่นที่เกี่ยวข้องและจำเป็นเพื่อประโยชน์ในการพิจารณาของผู้ถือหุ้น

-   ใช้ระบบบาร์โค้ดสำหรับลงทะเบียน และนับคะแนนเสียง โดยใช้ระบบของบริษัท
    ศูนย์รับฝากหลักทรัพย์ (ประเทศไทย) จำกัด
    ซึ่งผู้ถือหุ้นสามารถลงทะเบียนล่วงหน้าก่อนเวลาประชุมได้ไม่น้อยกว่า 2 ชั่วโมง
    และหลังจากเปิดการประชุมแล้ว
    ผู้ถือหุ้นสามารถลงทะเบียนเพื่อใช้สิทธิในวาระที่ยังไม่ได้มีการลงมติ ทั้งนี้
    ผู้ถือหุ้นที่ลงทะเบียนแล้วจะได้รับบัตรลงคะแนนสำหรับใช้สิทธิออกเสียง

-   ประธานกรรมการ ประธานเจ้าหน้าที่บริหารและกรรมการผู้จัดการใหญ่
    และประธานกรรมการชุดย่อย พร้อมด้วยผู้บริหารระดับสูง ผู้สอบบัญชีของธนาคาร
    และตัวแทนจากบริษัท นอร์ตันโรส (ไทยแลนด์) จำกัด
    ซึ่งเป็นสำนักงานกฎหมายภายนอกเป็นผู้ตรวจสอบ (Inspector)
    เข้าร่วมประชุมอย่างพร้อมเพรียงกัน ยกเว้นนายสุรชัย พฤกษ์บำรุง
    กรรมการอิสระและประธานกรรมการตรวจสอบ ซึ่งครบกำหนดออกจากตำแหน่งตามวาระ
    และครบเกษียณอายุตามนโยบายของธนาคารไม่ได้เข้าร่วมประชุม ทั้งนี้
    ประธานกรรมการได้แนะนำกรรมการธนาคารและประธานเจ้าหน้าที่ด้านต่างๆ
    ที่เข้าร่วมประชุมเป็นรายบุคคลต่อที่ประชุมผู้ถือหุ้น

-   ก่อนดำเนินการประชุม ประธานกรรมการได้แจ้งจำนวนและสัดส่วนผู้ถือหุ้นที่เข้าประชุม
    ทั้งที่มาด้วยตนเองและรับมอบฉันทะให้ที่ประชุมทราบ
    รวมถึงชี้แจงหลักเกณฑ์และขั้นตอนการออกเสียงลงคะแนน
    และเปิดโอกาสให้ผู้ถือหุ้นทุกคนมีสิทธิแสดงความคิดเห็น หรือตั้งคำถามในวาระต่างๆ
    หรือที่เกี่ยวข้องกับธนาคารอย่างอิสระ ก่อนการลงมติในแต่ละวาระ

-   การออกเสียงลงคะแนนนับ 1 หุ้นเป็น 1 เสียง และถือเสียงข้างมากเป็นเกณฑ์
    ยกเว้นกรณีที่มีกฎหมายกำหนดเป็นอย่างอื่น โดยผู้ถือหุ้นที่มีส่วนได้เสียเป็นพิเศษ
    จะไม่มีสิทธิออกเสียงลงคะแนนในเรื่องนั้น ยกเว้นวาระเลือกตั้งกรรมการ

-   ธนาคารได้บันทึกเทปภาพการประชุมตลอดระยะเวลาของการประชุม และจัดทำเป็น Clip
    VDO แยกรายวาระเผยแพร่ในเว็บไซต์ของธนาคารด้วย

-   ภายหลังการประชุม ธนาคารได้เผยแพร่สรุปผลการลงมติในที่ประชุม
    พร้อมผลคะแนนของแต่ละวาระให้ผู้ถือหุ้นและประชาชนทั่วไปได้รับทราบผ่านช่องทางการเปิดเผยข้อมูลของตลาดหลักทรัพย์แห่งประเทศไทย
    และส่งเป็นหนังสือแจ้งไปยังผู้ถือหุ้น
    พร้อมกับหนังสือจากกรรมการผู้รับมอบฉันทะเพื่อขอบคุณผู้ถือหุ้นที่รักษาสิทธิของตนและให้ความไว้วางใจในการเป็นผู้รับมอบฉันทะด้วย

-   ธนาคารได้จัดทำรายงานการประชุมผู้ถือหุ้นอย่างครบถ้วนถูกต้องและชัดเจน
    โดยได้จดบันทึกรายชื่อพร้อมตำแหน่งของกรรมการธนาคารและผู้บริหารระดับสูงที่เข้าร่วมประชุมและไม่เข้าร่วมประชุม
    คำชี้แจงเรื่องวิธีการลงคะแนนและนับคะแนนที่ธนาคารได้แจ้งให้ผู้ถือหุ้นทราบก่อนเริ่มประชุม
    เรื่องและข้อมูลที่นำเสนอ ความเห็นคณะกรรมการธนาคารในแต่ละวาระ
    ประเด็นคำถามคำตอบ ข้อสังเกต ข้อเสนอแนะที่สำคัญของผู้ถือหุ้น
    รวมถึงมติของที่ประชุมแยกตามวาระ จำนวนคะแนนเสียงที่ได้รับในแต่ละวาระ
    โดยแยกชัดเจนระหว่างเห็นด้วย ไม่เห็นด้วย หรืองดออกเสียง และเสนอต่อประธานกรรมการ
    และกรรมการตรวจสอบทุกคนเพื่อพิจารณาสอบทานความครบถ้วนถูกต้อง
    ก่อนนำส่งให้แก่หน่วยงานทางการที่เกี่ยวข้อง ภายใน 14 วันนับจากวันประชุมผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกรายถือเป็นเจ้าของกิจการ ดังนั้น
ธนาคารจึงยึดถือเป็นนโยบายในการกำกับดูแลกิจการให้มีการปฏิบัติต่อผู้ถือหุ้นทุกราย
รวมทั้งผู้ถือหุ้นรายย่อยและผู้ถือหุ้นสถาบัน อย่างเท่าเทียมและเป็นธรรม
ดำเนินการจัดการประชุมผู้ถือหุ้นอย่างโปร่งใส ถูกต้องและมีประสิทธิภาพ อาทิ
การมอบฉันทะให้กรรมการธนาคารที่อาจเข้าข่ายเป็นผู้มีส่วนได้เสียพิเศษในวาระใดๆ ก็ตาม
หากผู้ถือหุ้นไม่ทำเครื่องหมายเลือกลงมติอย่างใดอย่างหนึ่ง
กรรมการธนาคารผู้นั้นจะงดออกเสียงลงคะแนนในวาระดังกล่าว

2.1
นโยบายเกี่ยวกับการป้องกันการทำรายการที่อาจก่อให้เกิดความขัดแย้งทางผลประโยชน์และการใช้ข้อมูลภายในไปแสวงหาผลประโยชน์ให้แก่ตนเองและผู้อื่นในทางมิชอบ

-   ธนาคารกำหนดให้กรรมการธนาคาร ผู้บริหาร
    และพนักงานต้องปฏิบัติให้เป็นไปตามข้อกำหนดของกฎหมาย คำสั่งและนโยบายของธนาคาร
    รวมถึงจริยธรรมและจรรยาบรรณของธนาคารอย่างเคร่งครัด
    โดยได้มีการเผยแพร่ข้อกำหนดดังกล่าวให้พนักงานทุกคนได้รับทราบและปฏิบัติตาม
    รวมทั้งติดตามผลการปฏิบัติอย่างสม่ำเสมอ

-   ในกรณีที่กรรมการธนาคาร ผู้บริหาร และพนักงาน รวมถึงคู่สมรส
    และบุตรที่ยังไม่บรรลุนิติภาวะ ได้มาซึ่งหุ้นของธนาคาร
    กำหนดให้ต้องถือครองหุ้นของธนาคารไว้อย่างน้อย 3 เดือน

-   ในช่วงเวลาที่จะมีการเปิดเผยข้อมูลการเงินที่สำคัญต่อสาธารณชน
    ธนาคารจะประกาศห้ามมิให้มีการซื้อขายหุ้นของธนาคารในช่วงเวลาที่ธนาคารกำหนด
    (Blackout Period) ซึ่งโดยปกติจะมีระยะเวลา 3
    วันทำการทั้งก่อนและหลังการแจ้งข้อมูลต่อตลาดหลักทรัพย์แห่งประเทศไทย

-   ธนาคารกำหนดให้กรรมการธนาคารและผู้บริหารตามที่กฏหมายกำหนด รวมถึงคู่สมรส
    และบุตรที่ยังไม่บรรลุนิติภาวะที่ต้องรายงานการซื้อขายหลักทรัพย์ของธนาคารไปยังสำนักงานคณะกรรมการกำกับหลักทรัพย์และตลาดหลักทรัพย์
    ต้องรายงานการซื้อขายดังกล่าวให้คณะกรรมการธนาคารทราบ

-   ในปีที่ผ่านมาธนาคารไม่เคยเกิดกรณีที่กรรมการ ผู้บริหาร
    พนักงานของธนาคารซื้อขายหลักทรัพย์โดยใช้ข้อมูลภายใน

2.2 การพิจารณากลั่นกรองการทำรายการระหว่างกันของธนาคาร บริษัทย่อย หรือบริษัทร่วม
กับบุคคลที่มีส่วนได้เสีย

-   กรรมการธนาคารหรือผู้บริหารที่มีส่วนได้เสียจะไม่เข้าร่วมการพิจารณาและออกเสียงในรายการระหว่างกันของธนาคาร
    บริษัทย่อย หรือบริษัทร่วม กับบุคคลที่มีส่วนได้เสีย หรือมีความขัดแย้งทางผลประโยชน์
    หรืออาจมีความขัดแย้งทางผลประโยชน์ในอนาคต
    และกำหนดให้คณะกรรมการตรวจสอบเป็นผู้ให้ความเห็นเกี่ยวกับความจำเป็นในการเข้าทำรายการและความเหมาะสมทางด้านราคาของรายการ
    รวมทั้งเป็นผู้พิจารณาเปิดเผยข้อมูลรายการที่อาจมีความขัดแย้งทางผลประโยชน์ให้มีความครบถ้วนถูกต้องอย่างสม่ำเสมอ

-   ในปีที่ผ่านมาธนาคารไม่ได้ฝ่าฝืนหรือไม่ปฏิบัติตามหลักเกณฑ์การทำรายการระหว่างกัน

2.3 การมีส่วนได้เสียของกรรมการธนาคาร และ/หรือ ผู้บริหาร

-   กรรมการธนาคารและผู้บริหารระดับสูงมีหน้าที่ต้องรายงานข้อมูลเกี่ยวกับการมีส่วนได้เสียของตนและผู้ที่เกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของธนาคารหรือบริษัทย่อย
    ทั้งในด้านการดำรงตำแหน่ง การถือหุ้น และการทำธุรกรรม
    โดยมีการกำหนดหลักเกณฑ์ในการรายงานที่ชัดเจน
    และนำส่งให้ประธานกรรมการและประธานกรรมการตรวจสอบทราบ

-   ในการประชุมคณะกรรมการธนาคาร กรรมการธนาคารที่มีส่วนได้เสียในเรื่องใด
    จะไม่ร่วมพิจารณาและไม่มีสิทธิออกเสียงในเรื่องนั้น
    และหากเป็นเรื่องที่กรรมการอาจมีส่วนได้เสีย ในทางปฏิบัติที่ผ่านมา
    กรรมการผู้นั้นจะขอไม่ร่วมพิจารณาและของดออกเสียงในเรื่องนั้น

-   ธนาคารมีนโยบายกำหนดห้ามไม่ให้มีการให้สินเชื่อ
    การทำธุรกรรมที่มีลักษณะคล้ายการให้สินเชื่อ หรือประกันหนี้
    แก่กรรมการธนาคารและผู้บริหารระดับสูง และผู้ที่เกี่ยวข้อง
    ยกเว้นการให้สินเชื่อในรูปของบัตรเครดิต
    หรือการให้สินเชื่อเพื่อเป็นสวัสดิการโดยเป็นไปอย่างสอดคล้องกับข้อกำหนดของธนาคารแห่งประเทศไทย

หมวดที่ 3 บทบาทของผู้มีส่วนได้เสีย

ธนาคารให้ความสำคัญและเคารพต่อสิทธิของผู้มีส่วนได้เสียทุกกลุ่มเท่าเทียมกัน
โดยได้กำหนดปรัชญาในการดำเนินธุรกิจของธนาคารและบทบาทของธนาคารต่อผู้มีส่วนได้เสียกลุ่มต่างๆ
อาทิ ผู้ลงทุน ผู้ถือหุ้น ลูกค้า รวมถึงบทบาทของคณะกรรมการและผู้บริหารของธนาคาร
ตลอดจนความรับผิดชอบต่อสังคมและสิ่งแวดล้อม ไว้ในหลักการกำกับดูแลกิจการที่ดีของธนาคาร ดังนี้

-   ผู้ลงทุน ธนาคารให้ความสำคัญต่อการเปิดเผยข้อมูลของธนาคารที่มีความถูกต้อง ครบถ้วน
    โปร่งใส สม่ำเสมอ และทันเวลา โดยจัดให้มีการเผยแพร่ข่าวสารผ่านช่องทางและสื่อต่างๆ
    และมีการจัดตั้งฝ่ายนักลงทุนสัมพันธ์เพื่อทำหน้าที่ในการติดต่อประสานงานการให้ข้อมูลธนาคาร
    ตอบข้อซักถาม และนำเสนอผลประกอบการที่สำคัญของธนาคาร
    รวมทั้งสร้างความสัมพันธ์ที่ดีกับนักลงทุนและผู้ที่มีส่วนได้เสีย

-   ผู้ถือหุ้น
    ธนาคารให้ความสำคัญและเคารพต่อสิทธิของผู้ถือหุ้นทุกรายอย่างเสมอภาคในการตรวจสอบและให้ข้อเสนอแนะต่างๆ
    ในการดำเนินงานของธนาคาร
    มีการบริหารจัดการองค์กรที่มีประสิทธิภาพเพื่อให้กิจการของธนาคารมีความเจริญเติบโต
    และมีผลประกอบการที่ดี ก่อให้เกิดผลตอบแทนที่เหมาะสมแก่ผู้ถือหุ้นในระยะยาว
    รวมทั้งมีการเปิดเผยข้อมูลที่สำคัญให้กับผู้ถือหุ้นอย่างครบถ้วน ถูกต้องโปร่งใส และตรวจสอบได้

-   คณะกรรมการธนาคาร
    ธนาคารเปิดโอกาสให้คณะกรรมการธนาคารทำหน้าที่ของตนได้อย่างเต็มที่
    มีอิสระในการแสดงความคิดเห็นและเสนอแนะแนวทางการดำเนินงานให้แก่ฝ่ายจัดการ
    ธนาคารได้จัดทำคู่มือสำหรับกรรมการธนาคารและการเสนอหลักสูตรการอบรมที่เหมาะสมแก่กรรมการธนาคารเพื่อพิจารณาจัดสรรเวลาเข้าอบรมอย่างสม่ำเสมอ
    โดยมีฝ่ายเลขานุการธนาคารเป็นหน่วยงานที่คอยดูแลและสนับสนุนให้การปฏิบัติหน้าที่และกิจกรรมของคณะกรรมการธนาคารเป็นไปอย่างถูกต้องครบถ้วนตามหลักการกำกับดูแลกิจการที่ดี
    และตามที่กฎหมายกำหนด

-   ผู้บริหาร ธนาคารเปิดโอกาสให้ผู้บริหารของธนาคารสามารถปฏิบัติหน้าที่ได้อย่างอิสระ
    โดยปราศจากการแทรกแซง
    ภายใต้บทบาทหน้าที่และความรับผิดชอบที่คณะกรรมการธนาคารมอบหมาย

-   พนักงาน ธนาคารให้ความสำคัญกับพนักงานทุกระดับของธนาคาร
    โดยจัดให้มีค่าตอบแทนและสวัสดิการที่เหมาะสม ส่งเสริมและสนับสนุนให้มีความเจริญก้าวหน้า
    และพัฒนาความรู้ความสามารถ
    โดยมีการเปิดเผยรายละเอียดไว้ในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) ในหัวข้อ “การพัฒนาบุคลากร”

  นอกจากนี้ ธนาคารได้กำหนดหลักการเกี่ยวกับสิ่งแวดล้อม สุขอนามัย และความปลอดภัย ใน
  “ปรัชญาและสำนึกในการปฏิบัติงาน” และได้มีการแต่งตั้งคณะกรรมการเพื่อดูแลความปลอดภัย
  อาชีวอนามัย และสภาพแวดล้อมในที่ทำงานไว้โดยเฉพาะ
  เพื่อดูแลเรื่องความปลอดภัยและสุขอนามัยของพนักงาน

-   ลูกค้า ธนาคารดำเนินธุรกิจโดยตั้งมั่นอยู่บนความซื่อสัตย์ สุจริต และเป็นธรรม
    เพื่อรักษาผลประโยชน์และความพึงพอใจสูงสุดให้แก่ลูกค้า
    โดยนำเสนอผลิตภัณฑ์ที่มีคุณภาพและบริการที่เป็นเลิศ สะดวก รวดเร็ว และทำให้ชีวิตง่ายขึ้น
    (Make Life Simple) ให้ข้อมูลข่าวสารที่ครบถ้วนถูกต้อง
    รักษาข้อมูลของลูกค้าและไม่นำไปแสวงหาประโยชน์
    ทั้งยังเปิดโอกาสให้ลูกค้าได้แสดงความคิดเห็นเพื่อพัฒนาการบริการให้ดียิ่งขึ้น
    โดยกำหนดช่องทางให้ลูกค้าสามารถแจ้งเรื่องร้องเรียนหรือข้อแนะนำมายังธนาคารได้หลายช่องทาง

-   คู่ค้าและเจ้าหนี้ ธนาคารปฏิบัติต่อคู่ค้าและเจ้าหนี้ด้วยความซื่อตรง สุจริต และเป็นธรรม
    เพื่อรักษาผลประโยชน์ของคู่ค้าและเจ้าหนี้ ไม่เปิดเผยข้อมูลที่เป็นความลับของคู่ค้าและเจ้าหนี้
    ให้ข้อมูลข่าวสารที่ครบถ้วนถูกต้อง ส่งเสริมกิจกรรมที่นำมาซึ่งความเข้าใจอันดีระหว่างกัน

นอกจากนี้ ธนาคารได้กำหนดนโยบายและแนวปฏิบัติงานในการจัดซื้อจัดจ้าง
และนโยบายการให้หรือรับของขวัญและการเลี้ยงรับรองที่ชัดเจน เพื่อให้พนักงานถือปฏิบัติ
โดยมีวัตถุประสงค์เพื่อให้เกิดความเป็นธรรมแก่ทุกฝ่ายที่เกี่ยวข้อง มีความโปร่งใส และตรวจสอบได้

-   ธนาคารพาณิชย์หรือสถาบันการเงินที่เกี่ยวข้อง
    ธนาคารให้ความร่วมมือกับกิจกรรมที่เป็นประโยชน์ในการดำเนินธุรกิจโดยรวม
    เพื่อป้องกันผลกระทบอันจะก่อให้เกิดความเสียหายต่อระบบธนาคารพาณิชย์
    ส่งเสริมกิจกรรมที่นำมาซึ่งความเข้าใจอันดี
    แข่งขันกับธนาคารพาณิชย์อื่นภายใต้กฎระเบียบและข้อบังคับที่กำหนดไว้ เช่น
    ไม่แสวงหาข้อมูลที่เป็นความลับด้วยวิธีการที่ไม่สุจริตหรือไม่เหมาะสม ไม่กล่าวหาหรือให้ร้าย
    นอกจากนี้ ธนาคารได้ให้ความร่วมมือในการลดต้นทุนและค่าใช้จ่ายต่างๆ
    ของระบบธนาคารพาณิชย์และระบบเศรษฐกิจโดยรวมอีกด้วย

-   ความรับผิดชอบต่อสังคมและสิ่งแวดล้อม
    ธนาคารตระหนักถึงการดำเนินธุรกิจอย่างมีจริยธรรมการเป็นสมาชิกที่ดีของสังคมและมีความรับผิดชอบต่อชุมชน
    สังคม และสิ่งแวดล้อม โดยคณะกรรมการธนาคารได้กำหนดนโยบายเกี่ยวกับสิ่งแวดล้อม
    สุขอนามัย และความปลอดภัยไว้ใน “ปรัชญาและสำนึกในการปฏิบัติงาน”
    และธนาคารได้กำหนดหลักสูตรการอบรมเพื่อให้พนักงานได้มีความรู้ความเข้าใจเกี่ยวกับสิ่งแวดล้อม
    ในรูปแบบ E-Learning

ธนาคารได้ดำเนินกิจกรรมด้านสังคมและสิ่งแวดล้อมทั้งที่เป็นโครงการที่ธนาคารริเริ่มขึ้น
และสนับสนุนกิจกรรมขององค์กรสาธารณกุศล หน่วยงานภาครัฐและเอกชน การบริจาคเพื่อการกุศล
โดยมุ่งเน้นให้มีโครงการต่างๆ เพื่อสร้างประโยชน์ให้แก่สังคมใน 6 ด้าน ได้แก่
ด้านการขจัดความยากจน ด้านการพัฒนาเยาวชนและการศึกษา ด้านศาสนา ศิลปะและวัฒนธรรม
ด้านสิ่งแวดล้อม ด้านสาธารณสุข และการสร้างเสริมสุขภาพ และด้านการฟื้นฟูผู้ประสบภัยพิบัติ
ซึ่งรายละเอียดได้เปิดเผยไว้ในรายงานประจำปี (แบบ 56-2) หัวข้อ
“ความรับผิดชอบต่อสังคมและสิ่งแวดล้อม”

-   ธนาคารได้กำหนดแนวทางปฏิบัติอื่นๆ ที่เกี่ยวข้อง ดังนี้

-   การไม่ละเมิดสิทธิมนุษยชนและความเป็นส่วนตัว

ธนาคารกำหนดเป็นนโยบายเกี่ยวกับการไม่ละเมิดสิทธิมนุษยชน0และนโยบายความเป็นส่วนตัว
โดยกรรมการ ผู้บริหาร และพนักงาน มีหน้าที่เคารพและปฏิบัติตามหลักสิทธิมนุษยชนเรื่องต่างๆ อาทิ
การปฏิบัติต่อพนักงานทุกคนด้วยความเคารพในเกียรติและศักดิ์ศรี
การไม่ละเมิดหรือคุกคามทั้งทางวาจาหรือการกระทำต่อผู้อื่น การไม่ใช้แรงงานเด็ก
การไม่แบ่งแยกเชื้อชาติ เพศ ศาสนา การไม่เหยียดในความพิการทางร่างกายของผู้อื่น
การรักษาข้อมูลส่วนบุคคลของพนักงาน

-   การไม่ละเมิดทรัพย์สินทางปัญญาหรือลิขสิทธิ์

ธนาคารกำหนดเป็นหลักการไว้ใน “ปรัชญาและสำนึกในการปฏิบัติงาน”
โดยพนักงานมีหน้าที่ต้องปกป้องสิทธิบัตร เครื่องหมายการค้า ลิขสิทธิ์ ความลับทางการค้า
และข้อมูลอื่นๆ ที่เป็นกรรมสิทธิ์ของธนาคาร
ในขณะเดียวกันก็ต้องเคารพสิทธิในทรัพย์สินทางปัญญาของผู้อื่น

- การต่อต้านการทุจริตและห้ามจ่ายสินบนเพื่อผลประโยชน์ทางธุรกิจ
การป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย

ธนาคารกำหนดเป็นหลักการไว้ใน “ปรัชญาและสำนึกในการปฏิบัติงาน”
โดยห้ามมิให้มีการจ่ายเงินที่ไม่เหมาะสมในการตกลงธุรกิจใดๆ ทั้งกับภาครัฐและเอกชน
เพื่อให้ได้มาหรือเพื่อรักษาไว้ซึ่งความได้เปรียบอย่างไม่เหมาะสม
ทั้งยังกำหนดเป็นนโยบายการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้ายด้วย

-   ช่องทางการติดต่อกับธนาคาร
    คณะกรรมการธนาคารได้จัดให้มีช่องทางการติดต่อกับธนาคารเพื่อให้ผู้มีส่วนได้เสียกลุ่มต่างๆ
    สามารถติดต่อสอบถาม ร้องเรียน หรือแจ้งเบาะแสต่างๆ ได้อย่างสะดวกและรวดเร็วดังนี้

- แจ้งเบาะแสเกี่ยวกับเกี่ยวกับการกระทำผิดกฎหมายหรือจรรยาบรรณ
ความไม่สมบูรณ์ของข้อมูลการเงิน ระบบการควบคุมภายใน และอื่นๆ
โดยผ่านคณะกรรมการตรวจสอบ ผ่านช่องทาง

-   จดหมายไปรษณีย์ โดยจ่าหน้าซองถึง ประธานคณะกรรมการตรวจสอบ (นางสาวพจนีย์
    ธนวรานิช) หรือ กรรมการตรวจสอบ (นายวิรัช ไพรัชพิบูลย์) หรือ กรรมการตรวจสอบ
    (นายพงศ์อดุล กฤษณะราช) หรือ เลขานุการคณะกรรมการตรวจสอบ (นางสาวพรรณทิพา
    หาญนรเศรษฐ์) และส่งมาที่

  บมจ. ธนาคารกรุงศรีอยุธยา สำนักงานใหญ่

  เลขที่ 1222 ถนนพระรามที่ 3 แขวงบางโพงพาง เขตยานนาวา กรุงเทพฯ 10120

-   จดหมายอิเล็กทรอนิกส์ (E-Mail) : audit.committee@krungsri.com

-   เว็บไซต์ของธนาคาร ในหมวด “เกี่ยวกับเรา” หัวข้อ “การรับเรื่องร้องเรียน”

  - แจ้งเรื่องร้องเรียนหรือติดต่อสอบถามในเรื่องอื่นๆ ผ่านช่องทาง

-   Call Center หมายเลขโทรศัพท์ 1572

-   จดหมายอิเล็กทรอนิกส์ (E-Mail) : irgroup@krungsri.com

-   เว็บไซต์ของธนาคาร ในหมวด “นักลงทุนสัมพันธ์” หัวข้อ “ติดต่อนักลงทุนสัมพันธ์”

- สำหรับพนักงานธนาคาร นอกจากการร้องเรียนผ่านช่องทางข้างต้นแล้ว
สามารถแจ้งเรื่องร้องเรียนเกี่ยวกับการกระทำผิดหรือการละเมิดนโยบาย ข้อบังคับ
และระเบียบของธนาคาร โดยแจ้งผ่านผู้รับเรื่องร้องเรียน (Ombudspersons)
ซึ่งเป็นผู้บริหารระดับสูงของธนาคารที่ได้รับการยอมรับจากพนักงานและผู้บริหารในความซื่อสัตย์สุจริต
มีจริยธรรมและมีความเป็นกลาง ได้แก่ นางสาวลดาวัลย์ คงเครือพันธุ์ และนางธิดารัตน์
เศรษฐวรวิจิตร โดยผู้ร้องเรียนสามารถเลือกที่จะเปิดเผยหรือไม่เปิดเผยชื่อก็ได้

- ในกรณีที่เป็นเรื่องร้องเรียน ธนาคารจะเก็บชื่อและข้อมูลของผู้ร้องเรียนไว้เป็นความลับ
และจะเปิดเผยเฉพาะกรณีที่จำเป็นแก่ผู้มีหน้าที่รับผิดชอบในการแก้ไขปัญหาเท่านั้น
โดยเรื่องที่ได้รับแจ้งจะมีกระบวนการแจ้งต่อไปยังผู้บริหารในสายงานที่เกี่ยวข้องเพื่อดำเนินการโดยเร็ว
และจะรายงานผลการดำเนินการให้กับผู้บริหารหรือคณะกรรมการธนาคารทราบแล้วแต่กรณีด้วย
โดยธนาคารห้ามมิให้มีการตอบโต้ต่อผู้ร้องเรียนหรือช่วยเหลือในการจัดการปัญหาโดยเด็ดขาด
การตอบโต้จะเป็นเหตุให้มีการลงโทษทางวินัยสูงสุด ซึ่งอาจรวมถึงการเลิกจ้างด้วย

หมวดที่ 4 การเปิดเผยข้อมูลและความโปร่งใส

ธนาคารให้ความสำคัญในการเปิดเผยข้อมูลข่าวสารที่เกี่ยวข้องกับธนาคารผ่านช่องทางที่สามารถเข้าถึงข้อมูลได้ง่าย
โดยจัดให้มีข้อมูลทั้งในรูปแบบภาษาไทยและภาษาอังกฤษ ทั้งข้อมูลทางการเงินและข้อมูลอื่นๆ
ต่อผู้ถือหุ้น นักลงทุน และสาธารณชนทั่วไปอย่างถูกต้อง ครบถ้วน เท่าเทียมกัน โปร่งใส รวดเร็ว
ทันเวลา สอดคล้องกับกฎหมายและระเบียบต่างๆ ที่เกี่ยวข้องของทางการ
และมีการปรับปรุงข้อมูลสำคัญให้เป็นปัจจุบันอยู่เสมอ 0

ธนาคารได้นำข้อมูลต่างๆ
ที่เปิดเผยผ่านช่องทางการเปิดเผยข้อมูลของตลาดหลักทรัพย์แห่งประเทศไทย
และข้อมูลที่มีการแจ้งต่อผู้ถือหุ้น
ตลอดจนข้อมูลเกี่ยวกับธนาคารที่จะเป็นประโยชน์ต่อผู้ถือหุ้นและนักลงทุน
มารวบรวมไว้อย่างเป็นหมวดหมู่ ค้นหาได้ง่ายบนเว็บไซต์ของธนาคารอีกด้วย

ธนาคารทำการทบทวนประเมินประสิทธิภาพของกระบวนการเปิดเผยข้อมูลอย่างสม่ำเสมอและในปีที่ผ่านมา
ธนาคารไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทยดำเนินการหรือกล่าวโทษธนาคาร
เนื่องจากการเปิดเผยข้อมูลไม่เป็นไปตามข้อกำหนด

งบการเงินประจำปี

งบการเงินประจำปีที่ธนาคารเปิดเผยเป็นงบการเงินที่ผ่านการตรวจสอบจากผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์แล้วว่า
ถูกต้องตามที่ควรในสาระสำคัญตามหลักการบัญชีที่รับรองทั่วไป ซึ่งในปีที่ผ่านมา
ธนาคารจัดทำและนำส่งงบการเงินประจำปีและรายไตรมาสภายในเวลาที่กำหนด
และไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์สั่งให้แก้ไขงบการเงินแต่อย่างใด

ความสัมพันธ์กับนักลงทุนและผู้ที่เกี่ยวข้อง

ธนาคารมีหน่วยงานเฉพาะที่รับผิดชอบในการเปิดเผยข้อมูลข่าวสาร ประสานงานการให้ข้อมูลต่างๆ
และสร้างความสัมพันธ์ที่ดีระหว่างธนาคารกับผู้ถือหุ้น นักลงทุน นักวิเคราะห์ รวมถึงหน่วยงานอื่นๆ
ที่เกี่ยวข้อง

-   การจัดตั้งฝ่ายนักลงทุนสัมพันธ์ ธนาคารได้จัดตั้งฝ่ายนักลงทุนสัมพันธ์ขึ้นตั้งแต่ปี 2545
    เพื่อทำหน้าที่รับผิดชอบหลักในการบริหารงานและกิจกรรมทางด้านนักลงทุนสัมพันธ์
    โดยเฉพาะการเปิดเผยข้อมูลทางการเงินและข้อมูลที่ไม่ใช่ข้อมูลการเงิน
    ภายใต้หลักการกำกับดูแลกิจการที่ดีและนโยบายเปิดเผยข้อมูลอย่างโปร่งใสดังที่กล่าวข้างต้น
    นอกจากการเปิดเผยข้อมูลที่เกี่ยวข้องกับกรุงศรีกรุ๊ปแล้ว
    ยังได้ครอบคลุมการเปรียบเทียบผลประกอบการและฐานะการเงิน การดำเนินงานในปัจจุบัน
    ความสามารถในการแข่งขันในธุรกิจการเงิน แผนธุรกิจและนโยบายในด้านต่างๆ
    รวมถึงมาตรการและกฎระเบียบในภาคการเงินที่เกี่ยวข้อง

-   ผู้มีส่วนได้ส่วนเสียที่สำคัญ ได้แก่ ผู้ถือหุ้น นักลงทุน นักวิเคราะห์หลักทรัพย์
    และสถาบันจัดอันดับความน่าเชื่อถือ ทั้งในประเทศและต่างประเทศ

-   การขยายขอบเขตความรับผิดชอบ โดยให้ครอบคลุมกิจกรรมนักลงทุนสัมพันธ์ที่เพิ่มขึ้นอย่างมาก
    หลังจากที่ธนาคารประสบความสำเร็จในการควบรวมกิจการของบริษัทในเครือเข้ามาภายใต้
    One Krungsri และสอดคล้องกับการเปลี่ยนแปลงโครงสร้างผู้ถือหุ้นของธนาคาร

-   การมีส่วนร่วมของผู้บริหารระดับสูงในกิจกรรมด้านนักลงทุนสัมพันธ์
    ซึ่งสะท้อนทั้งโครงสร้างของผู้ถือหุ้นและพลวัตรของกิจกรรมนักลงทุนสัมพันธ์
    ดังจะเห็นได้จากจำนวนกิจกรรมที่เพิ่มขึ้น ทั้งการเดินทางไปพบนักลงทุนในต่างประเทศ
    การจัดประชุมกับนักวิเคราะห์หลักทรัพย์และนักลงทุนที่เข้ามาพบ (Company visits)
    การเข้าร่วมประชุมในต่างประเทศ (International Conferences )
    การประชุมกับนักลงทุน/นักวิเคราะห์หลักทรัพย์แบบตัวต่อตัว
    ซึ่งทั้งประธานเจ้าหน้าที่บริหารและกรรมการผู้จัดการใหญ่ และ/หรือ
    ประธานคณะเจ้าหน้าที่ด้านการเงิน และผู้จัดการฝ่ายอาวุโส ฝ่ายนักลงทุนสัมพันธ์
    เข้าร่วมประชุมด้วย โดยเฉพาะอย่างยิ่ง ในปี 2555
    ผู้บริหารธนาคารได้เดินทางไปพบนักลงทุนในประเทศสหรัฐอเมริกา เขตบริหารพิเศษฮ่องกง
    ประเทศมาเลเซีย และประเทศสิงคโปร์ สำหรับกิจกรรมหลักๆ ด้านนักลงทุนสัมพันธ์ในปี 2555
    สรุปได้ดังนี้

กิจกรรมนักลงทุนสัมพันธ์

  --------------------------------------------------------------------------
  รูปแบบของการประชุม                       จำนวนครั้ง   จำนวนบริษัท   จำนวนราย
  -------------------------------------- ---------- ----------- ------------
  การประชุมกับนักลงทุน / นักวิเคราะห์ ที่เข้ามาพบ  134        194         367

  การประชุมทางโทรศัพท์                      40         48          52

  การเข้าร่วมการจัดประชุมในประเทศ /          19         198         266
  ร่วมพบนักลงทุนในประเทศ*                                          

  การเข้าร่วมการจัดประชุมในต่างประเทศ /       7          185         227
  ร่วมพบนักลงทุนในต่างประเทศ*                                       

  การประชุมนักวิเคราะห์หลักทรัพย์**             2          71          90

  การจัดแถลงข่าวผลประกอบการกับสื่อมวลชน**     1          40          67

  การประชุมกับสถาบันจัดอันดับความน่าเชื่อถือ**     10         7           25

  Analyst Previews***                    8          125         149

  Site Visits                            3          6           9
  --------------------------------------------------------------------------

หมายเหตุ * ปี 2555 เข้าร่วมการจัดประชุมและร่วมพบนักลงทุนรวม 26 ครั้ง
ประธานเจ้าหน้าที่บริหารและกรรมการผู้จัดการใหญ่ และ/หรือ ประธานคณะเจ้าหน้าที่ด้านการเงิน
และ/หรือ ประธานคณะเจ้าหน้าที่สายงาน เข้าร่วม 22 ครั้ง

** ประธานเจ้าหน้าที่บริหารและกรรมการผู้จัดการใหญ่ และประธานคณะเจ้าหน้าที่ด้านการเงิน
เข้าร่วมการประชุม

*** ผู้จัดการฝ่ายอาวุโส ฝ่ายนักลงทุนสัมพันธ์ เป็นผู้ดำเนินการประชุม และมี 1
ครั้งที่ประธานคณะเจ้าหน้าที่ด้านการเงิน เข้าร่วมการประชุม

การดำเนินกิจกรรมนักลงทุนสัมพันธ์ ผ่านการเดินทางไปพบนักลงทุนในต่างประเทศ และในประเทศ
การจัดประชุมกับนักวิเคราะห์และนักลงทุนที่เข้ามาพบ (Company visits)
การเข้าร่วมประชุมระหว่างประเทศ (Conference) การประชุมกับนักลงทุน/นักวิเคราะห์
แบบตัวต่อตัว เพิ่มขึ้นอย่างมีนัยสำคัญในปี 2555 เพิ่มขึ้นร้อยละ 57 เมื่อเทียบกับปี 2554
โดยเฉพาะการเข้าร่วมการจัดประชุมและร่วมพบนักลงทุนเพิ่มขึ้นถึงร้อยละ 160 เมื่อเทียบกับปี
2554 ทั้งนี้ จำนวนกิจกรรมด้านนักลงทุนสัมพันธ์ที่ได้ดำเนินการในปี 2555
ก็สะท้อนให้เห็นถึงความสนใจที่เพิ่มขึ้นของนักลงทุนและนักวิเคราะห์ในทุกภูมิภาค ทั่วโลก
ที่มีต่อธนาคาร

-   การรายงานข้อมูลต่อคณะกรรมการธนาคารและผู้บริหารระดับสูงของธนาคาร
    นอกจากการให้บริการให้กับผู้มีส่วนได้ส่วนเสียภายนอกธนาคารดังที่กล่าวมาข้างต้นแล้ว
    ฝ่ายนักลงทุนสัมพันธ์ยังได้ติดตามผลการดำเนินงานและปัจจัยต่างๆ
    ที่เกี่ยวข้องกับการดำเนินธุรกิจธนาคาร
    และรายงานต่อคณะกรรมการธนาคารและผู้บริหารระดับสูงของธนาคารเป็นประจำ
    ทั้งการนำเสนอข้อคิดเห็นและมุมมองของนักวิเคราะห์หลักทรัพย์
    การวิเคราะห์และรายงานโครงสร้างผู้ถือหุ้นที่เหมาะสม

ธนาคารได้รับรางวัลรายงานบรรษัทภิบาลดีเยี่ยมประจำปี 2555
จากตลาดหลักทรัพย์แห่งประเทศไทยเป็นปีที่สองติดต่อกัน
ซึ่งรางวัลดังกล่าวเป็นรางวัลที่มอบให้กับธนาคารจากการปฏิบัติดีเด่นในด้านรายงานบรรษัทภิบาลต่อสาธารณชนผ่านช่องทางต่างๆ
อาทิ รายงานประจำปี เว็บไซต์ของธนาคาร และรายงานการประชุมสามัญผู้ถือหุ้น นอกจากนี้
ธนาคารได้รับรางวัล "The 8^(th) Corporate Governance Asia Annual Recognition
Awards 2012" จากนิตยสาร Corporate Governance Asia
ซึ่งเป็นนิตยสารชั้นนำที่ได้รับการยอมรับในเอเชีย
โดยรางวัลดังกล่าวมอบให้กับธนาคารจากความยึดมั่นในการดำเนินการให้การกำกับดูแลกิจการของธนาคารเป็นไปตามหลักการกำกับดูแลกิจการที่ดีอย่างต่อเนื่อง
นอกจากนี้
รางวัลดังกล่าวยังตอกย้ำว่าธนาคารตระหนักถึงความสำคัญในการพัฒนาและเสริมสร้างการกำกับดูแลกิจการที่ดีในทุกๆ
ด้านของการดำเนินธุรกิจของธนาคาร

หมวดที่ 5 ความรับผิดชอบของคณะกรรมการธนาคาร

คณะกรรมการธนาคาร ซึ่งประกอบด้วยกรรมการอิสระ กรรมการที่เป็นผู้บริหาร
และกรรมการที่ไม่เป็นผู้บริหาร
มีบทบาทสำคัญในการกำกับดูแลกิจการเพื่อประโยชน์สูงสุดต่อธนาคารและผู้ถือหุ้นโดยรวม
กรรมการของธนาคารทุกคนเป็นผู้ทรงคุณวุฒิที่มีคุณสมบัติตามข้อกำหนดของกฎหมายที่เกี่ยวข้อง
กฎระเบียบของหน่วยงานกำกับดูแลธนาคาร ข้อบังคับของธนาคาร และหลักการกำกับดูแลกิจการที่ดี
รวมทั้งมีทักษะ และความสามารถเฉพาะด้านที่เป็นประโยชน์ต่อธนาคาร
ตลอดจนมีประสบการณ์ทำงานในธุรกิจธนาคารพาณิชย์และธุรกิจที่เกี่ยวเนื่อง

การดำรงตำแหน่งของกรรมการธนาคารและผู้บริหารระดับสูงของธนาคาร

-   กรรมการธนาคารสามารถดำรงตำแหน่งเป็นประธานกรรมการ กรรมการที่เป็นผู้บริหาร
    หรือกรรมการผู้มีอำนาจลงนามอย่างใดอย่างหนึ่งหรือหลายอย่างในบริษัทอื่นได้อีกไม่เกิน 3
    กลุ่มธุรกิจ ตามหลักเกณฑ์ที่ธนาคารแห่งประเทศไทยกำหนด
    เพื่อให้มั่นใจว่าการบริหารจัดการบริษัทในกลุ่มธุรกิจของธนาคารสอดคล้องกับนโยบายของธนาคาร
    เปรียบเทียบได้กับมาตรฐานในอุตสาหกรรมเดียวกัน มีประสิทธิภาพ และตรวจสอบได้
    ผู้บริหารระดับสูงของธนาคารสามารถดำรงตำแหน่งกรรมการในคณะกรรมการชุดย่อยหรือกรรมการบริษัทในกลุ่มธุรกิจได้ไม่เกิน
    6 ชุด เว้นแต่มีเหตุผลความจำเป็นที่สมควร

การประชุมคณะกรรมการธนาคาร

-   คณะกรรมการธนาคารมีการประชุมอย่างน้อยเดือนละ 1 ครั้ง
    โดยกำหนดวันประชุมและวาระที่สำคัญในแต่ละเดือนเป็นการล่วงหน้าตลอดทั้งปี
    และจัดให้มีการประชุมเพิ่มเติม หากมีวาระที่จำเป็นหรือเร่งด่วน
    โดยเลขานุการธนาคารทำหน้าที่รวบรวมและนำเสนอวาระการประชุมต่อประธานกรรมการ
    และประธานเจ้าหน้าที่บริหารและกรรมการผู้จัดการใหญ่
    เพื่อร่วมกันพิจารณาให้ความเห็นชอบก่อนนำเข้าที่ประชุม ทั้งนี้
    หากกรรมการธนาคารประสงค์จะเสนอเรื่องเข้าสู่วาระการประชุม ก็สามารถทำได้
    โดยแจ้งต่อประธานกรรมการ ประธานเจ้าหน้าที่บริหารและกรรมการผู้จัดการใหญ่
    หรือเลขานุการธนาคาร

-   เลขานุการธนาคารมีหน้าที่นำส่งหนังสือเชิญประชุมพร้อมระเบียบวาระการประชุมและเอกสารประกอบให้กรรมการธนาคารพิจารณาล่วงหน้า
    เพื่อศึกษาข้อมูลก่อนวันประชุมอย่างน้อย 7 วัน โดยจัดส่งในรูปเอกสารและข้อมูลอิเล็กทรอนิกส์
    และหากกรรมการธนาคารต้องการสอบถามข้อมูลหรือเอกสารเพิ่มเติม
    สามารถแจ้งผ่านกรรมการธนาคารที่เป็นผู้บริหาร
    หรือขอให้เลขานุการธนาคารเป็นผู้ดำเนินการได้

-   กรรมการธนาคารทุกคนมีหน้าที่เข้าร่วมประชุมทุกครั้ง ยกเว้นกรณีที่ติดภารกิจที่จำเป็นอย่างยิ่ง
    เช่น ไปเข้าร่วมประชุมกับหน่วยงานทางการ เดินทางไปปฏิบัติภารกิจที่ต่างประเทศ
    การประชุมทุกครั้งในปี 2555 กรรมการธนาคารทุกคนได้เข้าร่วมประชุมเกินกว่าร้อยละ 75
    ของการประชุมทั้งหมดที่จัดขึ้น
    และคณะกรรมการธนาคารได้จัดให้มีการประชุมเฉพาะกรรมการที่ไม่เป็นผู้บริหาร
    เพื่อเปิดโอกาสให้อภิปรายปัญหาต่างๆ
    อย่างอิสระโดยปราศจากกรรมการที่เป็นผู้บริหารและฝ่ายจัดการ

-   การประชุมทุกครั้งในปี 2555
    มีจำนวนกรรมการเข้าร่วมประชุมไม่น้อยกว่าสองในสามของจำนวนกรรมการทั้งหมด
    ซึ่งสูงกว่าที่ข้อบังคับของธนาคารกำหนดว่า
    องค์ประชุมต้องมีจำนวนไม่น้อยกว่ากึ่งหนึ่งของจำนวนกรรมการทั้งหมดตามข้อบังคับของธนาคาร

-   การประชุมแต่ละครั้งใช้เวลาเฉลี่ย 4 ชั่วโมง
    โดยประธานกรรมการเปิดโอกาสให้แก่กรรมการธนาคารทุกคนใช้เวลาอย่างเต็มที่และเป็นอิสระในการซักถาม
    ให้ข้อเสนอแนะ ตลอดจนอภิปรายในประเด็นต่างๆ ของแต่ละเรื่อง
    โดยมีการเชิญผู้บริหารระดับสูงและเจ้าหน้าที่ที่เกี่ยวข้องกับเรื่องนั้นๆ เข้าร่วมประชุม
    เพื่อตอบข้อซักถาม รับทราบข้อคิดเห็น และข้อสังเกตของคณะกรรมการธนาคารด้วย

-   รายงานการประชุมมีการระบุ วัน เวลา ที่เริ่มและเลิกประชุม
    รายชื่อกรรมการที่เข้าและไม่ได้เข้าร่วมประชุม สรุปเนื้อหาของเรื่องที่นำเสนอ
    สาระสำคัญที่ได้มีการอภิปราย ข้อเสนอแนะของคณะกรรมการธนาคาร
    รวมถึงคำชี้แจงของฝ่ายจัดการ และมติของคณะกรรมการธนาคาร
    อย่างละเอียดชัดเจนเพียงพอ
    รวมทั้งมีการลงลายมือชื่อประธานที่ประชุมและผู้จดบันทึกการประชุม นอกจากนี้
    กรณีที่กรรมการธนาคารคนใดมีส่วนได้เสียกับเรื่องใดๆ
    ก็จะไม่เข้าร่วมพิจารณาและงดออกเสียงลงมติในเรื่องนั้น
    โดยมีการจดบันทึกไว้ในรายงานการประชุมด้วย

-   ภายหลังจากที่ประชุมได้รับรองรายงานการประชุมแล้ว
    ฝ่ายเลขานุการธนาคารมีหน้าที่นำส่งสำเนาเอกสารให้แก่หน่วยงานทั้งภายในและภายนอกที่เกี่ยวข้องภายในระยะเวลาที่กำหนด
    และมีหน้าที่จัดเก็บรายงานการประชุมทั้งในรูปเอกสารและข้อมูลอิเล็กทรอนิกส์
    ซึ่งสามารถใช้เป็นเอกสารอ้างอิงและตรวจสอบได้
    แต่ไม่สามารถแก้ไขโดยไม่ผ่านการอนุมัติจากที่ประชุม

การประเมินผลการปฏิบัติงานของคณะกรรมการธนาคาร

-   ธนาคารได้กำหนดให้มีการประเมินผลการปฏิบัติงานของคณะกรรมการธนาคารเป็นประจำทุกปี
    โดยมีวัตถุประสงค์เพื่อสนับสนุนหลักการกำกับดูแลกิจการที่ดี
    และให้การทำงานของคณะกรรมการธนาคารและฝ่ายจัดการมีประสิทธิภาพและประสิทธิผลยิ่งขึ้น
    ตลอดจนให้คณะกรรมการธนาคารได้มีการพิจารณาทบทวนผลงาน ปัญหา และอุปสรรคต่างๆ
    ในระหว่างปีที่ผ่านมา เพื่อนำไปปรับปรุงการปฏิบัติหน้าที่ต่อไป

-   การประเมินผลการปฏิบัติงานเป็นการประเมินการปฏิบัติหน้าที่ของคณะกรรมการธนาคารทั้งคณะ
    โดยเป็นความเห็นของกรรมการธนาคารแต่ละคนที่มีต่อผลการปฏิบัติงานโดยรวมของคณะกรรมการธนาคาร
    มิได้เป็นการประเมินผลกรรมการธนาคารรายคน
    สำหรับหัวข้อที่ใช้ในการประเมินจะครอบคลุมในเรื่องต่างๆ
    6 ประเด็นหลัก ได้แก่

(1) โครงสร้างและคุณสมบัติของคณะกรรมการธนาคาร

(2) บทบาท หน้าที่ และความรับผิดชอบของคณะกรรมการธนาคาร

(3) การประชุมคณะกรรมการธนาคาร

(4) การทำหน้าที่ของกรรมการธนาคาร

(5) ความสัมพันธ์กับฝ่ายจัดการ

(6) การพัฒนาตนเองของกรรมการธนาคารและการพัฒนาผู้บริหาร

-   สรุปผลการประเมินจะถูกนำเสนอต่อคณะกรรมการสรรหาและพิจารณาค่าตอบแทน
    และคณะกรรมการธนาคารเพื่อทราบและอภิปราย
    พร้อมทั้งให้ข้อสังเกตและข้อเสนอแนะว่ามีส่วนใดที่จะปรับปรุงให้ดียิ่งขึ้นได้
    ซึ่งฝ่ายจัดการสามารถนำไปใช้ในการปรับปรุงประสิทธิภาพการทำงาน
    เพื่อประโยชน์สูงสุดในการดำเนินงาน

ค่าตอบแทนกรรมการธนาคารและผู้บริหาร

-   ธนาคารได้กำหนดนโยบายค่าตอบแทนกรรมการธนาคารไว้อย่างชัดเจนและโปร่งใส
    เทียบเคียงได้กับบริษัทในกลุ่มธุรกิจประเภทและขนาดเดียวกันกับธนาคาร
    โดยพิจารณาถึงความเหมาะสมและสอดคล้องกับภาระหน้าที่และความรับผิดชอบ
    รวมถึงประโยชน์ที่คาดว่าจะได้รับจากกรรมการธนาคารแต่ละคน
    และเพียงพอที่จะจูงใจและรักษากรรมการธนาคารที่มีคุณภาพไว้

-   นโยบายและค่าตอบแทนของกรรมการธนาคาร รวมถึงการเปลี่ยนแปลงใดๆ
    ต้องได้รับความเห็นชอบจากที่ประชุมสามัญผู้ถือหุ้น โดยแยกตามประเภทของกรรมการ ได้แก่
    กรรมการที่ไม่เป็นผู้บริหาร กรรมการอิสระ และกรรมการที่เป็นผู้บริหาร
    ซึ่งโครงสร้างค่าตอบแทนประกอบด้วยค่าตอบแทน ค่าเบี้ยประชุม และค่าบำเหน็จ
    รวมถึงค่าตอบแทนกรรมการธนาคารในคณะกรรมการชุดย่อย
    โดยแยกชัดเจนระหว่างค่าตอบแทนในฐานะกรรมการธนาคารและหน้าที่อื่น

-   ค่าตอบแทนของผู้บริหารเป็นไปตามหลักการและนโยบายที่คณะกรรมการธนาคารกำหนด
    ซึ่งเชื่อมโยงกับผลประกอบการและเป้าหมายของธนาคาร
    รวมทั้งผลการดำเนินงานของผู้บริหารแต่ละคน โดยผู้บริหารที่ทำหน้าที่ในคณะกรรมการธนาคาร
    คณะกรรมการชุดย่อย รวมถึงกรรมการบริษัทในกลุ่มธุรกิจ จะไม่ได้รับค่าตอบแทนเพิ่มเติม

เลขานุการธนาคาร

-   คณะกรรมการธนาคารได้แต่งตั้งนางธิดารัตน์ เศรษฐวรวิจิตร ผู้จัดการฝ่ายอาวุโส
    ฝ่ายเลขานุการธนาคาร ให้ดำรงตำแหน่งเลขานุการธนาคาร
    โดยมีบทบาทและหน้าที่เป็นไปตามที่กฎหมายกำหนด
    และให้ทำหน้าที่เลขานุการคณะกรรมการธนาคารด้วย สำหรับการคัดเลือกเลขานุการธนาคารนี้
    พิจารณาจากผู้ที่มีคุณสมบัติและประสบการณ์ที่เกี่ยวข้องกับงานที่รับผิดชอบโดยตรง
    และเมื่อเข้าดำรงตำแหน่งแล้ว
    ธนาคารได้ส่งเสริมให้เข้ารับการอบรมเป็นระยะจากสมาคมส่งเสริมสถาบันกรรมการบริษัทไทย
    (IOD) และหน่วยงานอื่นด้วย ในหลักสูตรต่างๆ
    ที่เกี่ยวข้องและเป็นประโยชน์ต่อการทำหน้าที่เลขานุการธนาคาร ได้แก่ Company
    Secretary Program (CSP) Board Reporting Program (BRP) และ Director
    Certification Program (DCP)

ระบบการควบคุมและระบบการตรวจสอบภายใน

-   ธนาคารได้กำหนดให้มีระบบการควบคุมภายในที่ชัดเจนตามแนวปฏิบัติสากล Three Lines of
    Defense ซึ่งประกอบไปด้วยหน่วยงานธุรกิจ หน่วยงานกำกับดูแล
    และหน่วยงานตรวจสอบภายใน โดยทั้ง 3
    หน่วยงานจะทำงานประสานกันผ่านกระบวนการทำงานที่กำหนดไว้ในแต่ละระดับ

-   ธนาคารได้กำหนดให้มีหน่วยงานอิสระ
    ทำหน้าที่ในการประเมินความเพียงพอและความเหมาะสมของระบบการควบคุมภายใน
    รวมทั้งตรวจสอบการปฏิบัติตามระบบที่วางไว้ และรายงานต่อคณะกรรมการตรวจสอบ
    และคณะกรรมการธนาคารเพื่อทราบ โดยคณะกรรมการธนาคารได้แต่งตั้งนางสาวพรรณทิพา
    หาญนรเศรษฐ์ ประธานคณะเจ้าหน้าที่ด้านตรวจสอบ ทำหน้าที่ดูแลรับผิดชอบงานด้านตรวจสอบ

-   ธนาคารได้แสดงรายละเอียดไว้ในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) หัวข้อ “การควบคุมภายใน”

การบริหารความเสี่ยง

-   คณะกรรมการธนาคารได้จัดตั้งคณะกรรมการบริหารความเสี่ยง
    เพื่อทำหน้าที่กำหนดขอบเขตและนโยบายการบริหารความเสี่ยงโดยรวมของธนาคาร
    (Integrated Risk Management) และจัดตั้งกลุ่มงานบริหารความเสี่ยง
    เพื่อทำหน้าที่วิเคราะห์ ประเมิน ติดตาม
    และควบคุมการบริหารความเสี่ยงการให้สินเชื่อของธนาคารให้อยู่ในขอบเขต
    กฎระเบียบข้อบังคับของธนาคารและทางการที่เกี่ยวข้อง
    โดยคณะกรรมการธนาคารมีการทบทวนความเพียงพอของระบบการบริหารความเสี่ยงและประสิทธิผลของการบริหารความเสี่ยงอย่างสม่ำเสมอ

-   ธนาคารได้แสดงรายละเอียดไว้ในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) หัวข้อ “ปัจจัยความเสี่ยงและการบริหารความเสี่ยง”

การพัฒนากรรมการธนาคารและผู้บริหาร

-   ธนาคารได้จัดให้มีการปฐมนิเทศสำหรับกรรมการเข้าใหม่
    โดยประธานเจ้าหน้าที่บริหารและกรรมการผู้จัดการใหญ่
    และผู้บริหารระดับสูงซึ่งรับผิดชอบงานด้านหลักๆ ของธนาคาร อาทิ
    ประธานคณะเจ้าหน้าที่ด้านการเงิน ประธานคณะเจ้าหน้าที่ด้านกฎหมาย
    ดำเนินการบรรยายสรุปเกี่ยวกับลักษณะธุรกิจของธนาคาร งานในแต่ละด้าน
    กฎหมายที่กรรมการธนาคารพึงทราบ รวมทั้งข้อมูลอื่นที่เกี่ยวข้อง
    พร้อมจัดเตรียมคู่มือกรรมการธนาคาร ข้อมูล และเอกสารต่างๆ
    เพื่อใช้ในการปฏิบัติหน้าที่กรรมการธนาคารให้ด้วย

-   ธนาคารได้ส่งเสริมและจัดให้กรรมการธนาคาร ผู้บริหาร
    ผู้ที่เกี่ยวข้องโดยตรงในระบบการกำกับดูแลกิจการของธนาคาร และเลขานุการธนาคาร
    เข้าร่วมสัมมนาและอบรมเป็นระยะๆ ในหลักสูตรที่เกี่ยวข้องกับการปฏิบัติหน้าที่
    ซึ่งจัดโดยสมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย
    รวมถึงสถาบันอบรมชั้นนำอื่นๆ ทั้งในประเทศและต่างประเทศ
    อีกทั้งยังได้รวบรวมหนังสือที่เกี่ยวข้องกับบทบาท หน้าที่ และการปฏิบัติหน้าที่ของกรรมการ
    เพื่อประโยชน์สำหรับการศึกษาค้นคว้าเพิ่มเติมอีกด้วย

-   ในแต่ละไตรมาส
    เลขานุการธนาคารจะรวบรวมหลักสูตรที่จะมีการเปิดอบรมของสมาคมส่งเสริมสถาบันกรรมการบริษัทไทย
    (IOD)
    และนำส่งให้แก่กรรมการธนาคารได้พิจารณาจัดสรรเวลาล่วงหน้าในการเข้าอบรมหลักสูตรที่เกี่ยวข้องกับการปฏิบัติหน้าที่อย่างสม่ำเสมอ
    โดยในปีนี้กรรมการธนาคารได้เข้าอบรมในหลักสูตรต่างๆ
    ของสมาคมส่งเสริมสถาบันกรรมการบริษัทไทย (IOD) อาทิ Director Accreditation
    Program (DAP) Audit Committee Program (ACP) และ Chartered Director
    Class (CDC) เป็นต้น

-   ธนาคารได้จัดให้มี Strategy Session เป็นการเฉพาะ
    เพื่อชี้แจงรายละเอียดในเรื่องที่สำคัญตามแผนกลยุทธ์ของธนาคารให้คณะกรรมการธนาคารได้รับทราบและมีเวลาเพียงพอในการซักถามทำความเข้าใจรายละเอียดต่างๆ

แผนการสืบทอดตำแหน่งและการพัฒนาผู้บริหาร

-   คณะกรรมการสรรหาและพิจารณาค่าตอบแทน (Nomination and Remuneration
    Committee)
    จะเป็นผู้จัดทำแผนสืบทอดตำแหน่งประธานเจ้าหน้าที่บริหารและกรรมการผู้จัดการใหญ่
    และพิจารณาอนุมัติแผน
    สืบทอดตำแหน่งประธานคณะเจ้าหน้าที่ด้านต่างๆ ด้วย
    เพื่อสร้างความมั่นใจว่าธนาคารมีความต่อเนื่องในการบริหารอย่างเหมาะสม

-   ธนาคารได้จัดทำแผนการสืบทอดตำแหน่ง (Succession Plan)
    และแผนการพัฒนาผู้บริหารเป็นการเฉพาะเจาะจง (Specific Training &
    Development Plan) เป็นรายบุคคล
    โดยพิจารณาพนักงานบริหารและพนักงานระดับรองลงไปในธนาคารและบริษัทในเครือที่มีผลการปฏิบัติงานดีเด่นและมีศักยภาพ
    (Potential) สามารถที่จะพัฒนาให้รับภาระหน้าที่สูงขึ้นได้ในแต่ละฝ่ายงาน

-   แผนการสืบทอดงานตามความพร้อมของผู้ที่จะสืบทอดตำแหน่งเป็น 2 ระดับ คือ 1)
    ผู้ที่มีความพร้อมที่จะสืบทอดตำแหน่งภายในระยะเวลา 1-2 ปี (Successor) และ 2)
    ผู้ที่มีความพร้อมที่จะสืบทอดตำแหน่งภายในระยะเวลา 3-5 ปี (Future Successor)
    รวมทั้งมีการกำหนดผู้ที่จะสามารถทดแทนงานชั่วคราว (Emergency Candidate)
    ในกรณีที่มีการเปลี่ยนแปลงผู้บริหารกะทันหันและรอความพร้อมของผู้ที่จะสืบทอดตำแหน่งอีกด้วย

-   ธนาคารได้มีการจัดทำแผนอาชีพ (Career Plan) สำหรับผู้ที่จะสืบทอดตำแหน่ง
    โดยวิเคราะห์ความจำเป็นพร้อมกำหนดแผนการพัฒนา
    เพื่อเสริมให้พนักงานได้พัฒนาความรู้ความสามารถของตนเอง โดยอิงแนวคิด Competency
    Based Management ซึ่งในปีที่ผ่านมา
    ได้มุ่งเน้นการพัฒนาในด้านความสามารถในการเป็นผู้นำ ซึ่งผู้สืบทอดตำแหน่งประมาณร้อยละ
    75 ได้รับการพัฒนาในด้านดังกล่าวอย่างต่อเนื่อง ทั้งนี้
    ธนาคารได้ดำเนินการพัฒนาพนักงานตามแผน และติดตามประเมินผลการพัฒนา
    รวมถึงการแสดงการยอมรับ (Recognition) โดยการแต่งตั้งให้ดำรงตำแหน่งสูงขึ้น

นโยบายและมาตรการเกี่ยวกับการใช้ข้อมูลภายใน

ธนาคารให้ความสำคัญกับการป้องกันความขัดแย้งทางผลประโยชน์ (Conflict of interest)
โดยเฉพาะอย่างยิ่งในด้านการใช้ข้อมูลภายใน
ธนาคารจึงได้กำหนดนโยบายและมาตรการเกี่ยวกับการใช้ข้อมูลภายในที่สามารถเข้าใจได้ง่ายเพื่อให้บุคลากรทุกระดับของธนาคารตั้งแต่ระดับสูงถึงระดับปฏิบัติการนำไปใช้ปฏิบัติได้อย่างถูกต้องสอดคล้องกับหลักเกณฑ์ของธนาคารแห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

ในด้านการซื้อขายหุ้นธนาคาร พนักงานจะต้องถือครองหุ้นธนาคารที่ซื้อมาเป็นเวลาไม่น้อยกว่า 3
เดือน เว้นแต่จะได้รับความเห็นชอบจากคณะกรรมการตรวจสอบหรือผู้ที่ได้รับมอบอำนาจ
และไม่ว่าในกรณีใดๆ พนักงานจะไม่ได้รับอนุญาตให้ซื้อขายหุ้นธนาคารในช่วงระยะเวลาที่เรียกว่า
“Blackout Period” ซึ่งเป็นช่วงระยะเวลา 3
วันทำการก่อนและหลังวันประกาศผลการประกอบการในแต่ละไตรมาส
อันเป็นการสะท้อนให้เห็นถึงความโปร่งใสและการป้องกันการนำข้อมูลภายในของธนาคารไปใช้ในทางที่ไม่เหมาะสม
นอกจากนี้
กรรมการและผู้บริหารของธนาคารยังมีหน้าที่ที่จะต้องเปิดเผยการถือครองหลักทรัพย์ของตนและผู้ที่เกี่ยวข้องในทุกๆ
ไตรมาส หรือทุกครั้งที่มีการเปลี่ยนแปลงการถือครอง
เพื่อแสดงให้เห็นถึงพันธสัญญาในการปฏิบัติตามหลักบรรษัทภิบาลที่ดีอีกด้วย

ส่วนทางด้านมาตรการที่เกี่ยวข้องกับการรักษาข้อมูลความลับถือเป็นอีกมาตรการหนึ่งที่ธนาคารได้กำหนดขึ้นเพื่อปกป้องข้อมูลที่อาจมีความเสี่ยงต่อการนำไปใช้โดยมิชอบ
โดยมีการกำหนดให้มีการแบ่งแยกสถานที่ทำงานระหว่างฝ่ายงานอย่างเป็นสัดส่วนเพื่อจำกัดการเข้าถึงข้อมูลที่สำคัญของลูกค้าหรือของธนาคาร
(Ethical Wall)
นอกจากนี้ธนาคารยังกำหนดให้มีการควบคุมและตรวจสอบอย่างใกล้ชิดในการกำจัดข้อมูลความลับเพื่อมิให้มีการนำไปใช้โดยมิชอบหรือป้องกันมิให้มีการรั่วไหลของข้อมูลดังกล่าว

นอกเหนือจากการกำหนดให้มีนโยบายและมาตรการเกี่ยวกับการใช้ข้อมูลภายในแล้ว
การสื่อสารเพื่อส่งเสริมความรู้ความเข้าใจของพนักงานถือเป็นอีกปัจจัยหนึ่งที่สำคัญไม่ยิ่งหย่อนไปกว่ากัน
ธนาคารจึงได้จัดเก็บนโยบายดังกล่าวไว้ในระบบ intranet ของธนาคาร
เพื่อให้พนักงานสามารถใช้อ้างอิงในการปฏิบัติตามได้โดยสะดวก
รวมทั้งจัดให้มีให้การเผยแพร่ความรู้ผ่านกิจกรรมต่างๆ ของธนาคาร เช่น การจัดกิจกรรมถามตอบ
(Question and answer) ผ่านทาง E-mail และวาระโอกาสต่างๆ
เพื่อเป็นอีกแนวทางหนึ่งในการส่งเสริมการนำมาปฏิบัติซึ่งนโยบายและมาตรการที่เกี่ยวข้องต่างๆ
ภายในองค์กร

บุคลากร

จำนวนพนักงาน

ณ วันที่ 31 ธันวาคม 2555 ธนาคารมีจำนวนพนักงานทั้งสิ้น 10,410 คน
จำแนกตามสายงานหลักเป็นดังนี้

  ------------------------------------------------- ---------------------
                                                    จำนวนพนักงาน (คน)

  กลุ่มงานลูกค้าธุรกิจขนาดใหญ่                             183

  กลุ่มงานลูกค้าธุรกิจ SME                                580

  กลุ่มงานลูกค้าบุคคล                                    108

  กลุ่มงานเครือข่ายการขาย                               6,333

  กลุ่มงานบริหารการเงิน                                 47

  กลุ่มงานการตลาดและ Cross Sell                       120

  กลุ่มงานการสื่อสารองค์กรและประชาสัมพันธ์                  18

  กลุ่มงานกฎหมายและกำกับดูแลธุรกิจธนาคาร                  251

  กลุ่มงานปฏิบัติการ                                     1,088

  กลุ่มงานเทคโนโลยีสารสนเทศ                            279

  กลุ่มงานการเงิน                                      148

  กลุ่มงานบริหารความเสี่ยง                               710

  กลุ่มงานทรัพยากรบุคคล                                 100

  กลุ่มงานตรวจสอบ                                     133

  กลุ่มงาน Transformation                             32

  กลุ่มงานลูกค้าธุรกรรมการเงิน                            166

  กลุ่มงานปฏิรูปธุรกิจองค์กร                               35

  กลุ่มงานธุรกิจอิเล็กทรอนิกส์                              30

  สำนักประธานเจ้าหน้าที่บริหาร                            1

  ผู้บริหาร (ผู้ดำรงตำแหน่งระดับผู้ช่วยกรรมการผู้จัดการใหญ่ขึ้นไป)  48
  ------------------------------------------------- ---------------------

การเปลี่ยนแปลงของจำนวนพนักงาน

ในรอบปี 2555 จำนวนพนักงานของธนาคารมีการเพิ่มขึ้นประมาณ 3.30%
เมื่อเปรียบเทียบกับปีที่ผ่านมา เนื่องจากธนาคารมีการรับพนักงานเพิ่มขึ้น
เพื่อรองรับแผนการขยายธุรกิจกลุ่มงานเครือข่ายการขายทั้งส่วนกลางและส่วนภูมิภาค
รวมทั้งการจัดตั้งกลุ่มงานใหม่
เพื่อเพิ่มการขยายตัวของผลิตภัณฑ์ในตลาดและการใช้ผลิตภัณฑ์ของลูกค้าและรายได้ของธนาคาร

ค่าตอบแทนพนักงาน

ค่าตอบแทนรวมของพนักงานปี 2555 จำนวนพนักงาน 10,410 คน เป็นจำนวนเงิน 7,005.92
ล้านบาท ประกอบด้วย เงินเดือน โบนัส ค่าครองชีพ และเงินสมทบกองทุนสำรองเลี้ยงชีพ

การพัฒนาบุคลากร

การพัฒนาบุคลากรมีความสำคัญยิ่งต่อการบรรลุเป้าหมายในการเป็นธนาคารอันดับหนึ่งของไทยที่ลูกค้าเลือกใช้มากที่สุด
ธนาคารตระหนักดีว่า ในการรักษาคุณภาพการให้บริการ
ต้องมีการปรับปรุงทักษะและพัฒนาขีดความสามารถของพนักงานอย่างสม่ำเสมอ
ตลอดจนให้พนักงานมีส่วนร่วมและได้รับทราบข้อมูลล่าสุดเกี่ยวกับกลยุทธ์
นโยบายและความเป็นไปต่างๆ ธนาคารจึงได้จัดการฝึกอบรมเกี่ยวกับความสัมพันธ์ลูกค้า
เพื่อจะได้สามารถนำเสนอผลิตภัณฑ์และบริการทางการเงิน ตลอดจนประสบการณ์ที่ดีที่สุดแก่ลูกค้าได้

กลุ่มงานทรัพยากรบุคคลมีภารกิจหลักในการบริหารจัดการและพัฒนาบุคลากร
จึงได้กำหนดกลยุทธ์และวางแผนแนวทางในการดำเนินงานให้สอดคล้องกับเป้าหมายหลักของธนาคาร
เพื่อให้มั่นใจได้ว่าระบบต่างๆ ที่ได้วางไว้จะทำงานได้อย่างราบรื่น

ในปี 2555
กลุ่มงานทรัพยากรบุคคลได้ปรับปรุงรูปแบบในการประเมินผลการปฏิบัติงานประจำปีและระบบที่เกี่ยวข้องและยังได้พัฒนาในส่วนของการกำหนดเป้าหมายและวัตถุประสงค์ในการทำงาน
ซึ่งทำให้สามารถวัดผลงานได้อย่างชัดเจนและเหมาะสมยิ่งขึ้น นอกจากนี้
ยังมีการประเมินคุณภาพการสอนงาน (Coaching) และความเห็นจากผู้เข้าอบรม โดยทั้งหมด
มีการวัดผลว่าสอดคล้องกับเป้าหมายที่วางไว้หรือไม่ เพื่อเพิ่มประสิทธิภาพการดำเนินงานต่อไป

ในการส่งเสริมค่านิยมกรุงศรี (Krungsri Core Values) นั้น
กลุ่มงานทรัพยากรบุคคลได้ผสานค่านิยมองค์กรของธนาคารกับทุกระบบด้านบุคลากร
โดยการจัดกิจกรรมต่างๆ
และสื่อสารในทุกรูปแบบเพื่อส่งเสริมให้พนักงานยึดถือและปฏิบัติตามค่านิยมกรุงศรี ซึ่งคือ
ซื่อสัตย์ปฏิบัติถูกต้อง ร่วมใจร่วมคิดร่วมทำลูกค้าคือคนสำคัญ มุ่งมั่นสู่ความเป็นเลิศ
และก้าวทันความเปลี่ยนแปลง

อีกหนึ่งโครงการที่ธนาคารให้ความสำคัญ และยึดถือปฏิบัติมาอย่างต่อเนื่อง
คือโครงการการสำรวจระดับความผูกพันของพนักงานที่มีต่อองค์กร หรือ Voice of Krungsri
ซึ่งในปี 2555 นี้ ได้มุ่งเน้นเรื่องการปรับปรุงสภาพแวดล้อมการทำงาน
โดยแต่ละกลุ่มงานจะคัดเลือกตัวแทนเพื่อเป็นผู้ขับเคลื่อนโครงการ (VOK Champion)
พนักงานกลุ่มนี้จะได้รับการฝึกอบรมและมีบทบาทที่สำคัญในการสื่อสารกิจกรรมต่างๆ
และให้คำปรึกษาเกี่ยวกับการจัดทำแผนปรับปรุงการดำเนินงานแก่พนักงาน
โดยมุ่งเน้นให้มีความชัดเจนและสามารถนำไปปฏิบัติได้จริง
กลุ่มงานทรัพยากรบุคคลจะทำการติดตามผลการดำเนินงานตามแผนการปรับปรุงและนำสิ่งที่ดีที่สุดไปใช้กับทุกหน่วยงานของธนาคาร

นอกจากนี้ ธนาคารยังให้ความสำคัญอย่างต่อเนื่องกับการพัฒนาเพื่อสร้างโอกาสในการเติบโต
และความก้าวหน้าในเส้นทางอาชีพ ผ่านทางโครงการ Talent Management
เพราะธนาคารมุ่งมั่นที่จะสร้างบรรยากาศการทำงานที่พนักงานมั่นใจว่า ทักษะ ความรู้ความสามารถ
และความสำเร็จของเขาจะได้รับการรับรู้และผลตอบแทน โครงการ Talent Management
กำหนดแนวทางอย่างชัดเจนในการคัดเลือกและวางแผนพัฒนาพนักงานกลุ่มที่มีศักยภาพสูง
โดยพิจารณาจากผลการปฏิบัติงาน (Performance Rating)
ควบคู่ไปกับการประเมินความเป็นผู้นำและพฤติกรรมที่สอดคล้องกับค่านิยมกรุงศรี
กลุ่มงานทรัพยากรบุคคลจะสร้างแผนพัฒนาพนักงานเป็นรายบุคคล (Individual Development
Plan) เพื่อให้มั่นใจว่าพนักงานมีศักยภาพและเติบโตไปพร้อมกับธนาคาร

ในส่วนของการฝึกอบรมและพัฒนา ธนาคารได้ปรับปรุงระบบการฝึกอบรม
เพื่อพัฒนาศักยภาพของพนักงาน ซึ่งเริ่มจากการค้นหาว่ามีความจำเป็นในการฝึกอบรมในด้านใดบ้าง
ในตำแหน่งต่างๆ แล้วจึงออกแบบและสร้างหลักสูตรเพื่อตอบสนองความต้องการของพนักงาน
ธนาคารมุ่งเน้นการสร้างวัฒนธรรมในการเรียนรู้และพัฒนาตนเอง ผ่านระบบคอมพิวเตอร์และวีดิทัศน์
และแหล่งเรียนรู้อื่นๆ ด้วย

ในปีนี้ ธนาคารได้ปรับปรุงโครงการ E-learning
และในส่วนของการพัฒนาการเป็นผู้นำระดับผู้บริหาร
กรุงศรีได้ร่วมมือกับสถาบันการศึกษาชั้นนำเพื่อสร้างหลักสูตรเฉพาะสำหรับแต่ละระดับของผู้บริหาร
เช่น Krungsri – SASIN Executive Development Program สำหรับผู้บริหารระดับสูง
Krungsri Advanced Business Management Certificate Program
สำหรับผู้บริหารระดับกลาง และ Krungsri Business Management Certificate Program
สำหรับผู้บริหารระดับต้นของสาขา

เพื่อเป็นการตอบสนองนโยบายของรัฐในการเตรียมความพร้อมเพื่อเข้าสู่การเป็นประชาคมเศรษฐกิจอาเซียนในปี
2558
ธนาคารได้ออกแบบหลักสูตรฝึกอบรมภาษาอังกฤษและพัฒนาทักษะการใช้ภาษาอังกฤษให้แก่พนักงาน
เพื่อเตรียมให้บริการลูกค้าที่จะมีความเป็นสากลมากขึ้น

นอกจากนี้ ธนาคารยังจัดให้มีโครงการเส้นทางอาชีพของพนักงานสาขา
เพื่อเพิ่มทักษะและความสามารถของพนักงาน รวมทั้งการบริหารสาขาโดยรวม